Հավելված

Սննդամթերքի անվտանգության

տեսչական մարմնի ղեկավարի՝

2025 թվականի հունվարի 31-ի

N 51-Լ հրամանի

**Հ Ա Շ Վ Ե Տ Վ ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ**

****

**ԲՈՎԱՆԴԱԿՈՒԹՅՈՒՆ**

[ՆԵՐԱԾՈՒԹՅՈՒՆ 4](#_Toc189047276)

[ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ ԿԱՏԱՐՈՒՄ 4](#_Toc189047277)

[ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՈԼՈՐՏ 4](#_Toc189047278)

[ԱՆԱՍՆԱԲՈՒԺՈՒԹՅԱՆ ՈԼՈՐՏ 6](#_Toc189047279)

[ԲՈՒՍԱՍԱՆԻՏԱՐԻԱՅԻ ՈԼՈՐՏ 10](#_Toc189047280)

[ՍԱՀՄԱՆԱՅԻՆ ՊԵՏԱԿԱՆ ՎԵՐԱՀՍԿՈՂՈՒԹՅՈՒՆ 14](#_Toc189047281)

[ՀԱՆՐԱՅԻՆ ԻՐԱԶԵԿՈՒՄ 21](#_Toc189047282)

[ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅՈՒՆ 23](#_Toc189047283)

[ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐ 27](#_Toc189047284)

[ՌԻՍԿԵՐԻ ԿԱՌԱՎԱՐՈՒՄ ԵՎ ՎԵՐԼՈՒԾՈՒԹՅՈՒՆ 29](#_Toc189047285)

[ԱՐԱԳ ԱՐՁԱԳԱՆՔՈՒՄ 32](#_Toc189047286)

[ՎԵՐԱՀՍԿՈՂՈՒԹՅԱՆ ՈԼՈՐՏՆԵՐՈՒՄ ՌԻՍԿԵՐԻ ԱՌԿԱ ԻՐԱՎԻՃԱԿԻ ՎԵՐԼՈՒԾՈՒԹՅՈՒՆԸ, ԿԱՆԽԱՐԳԵԼԻՉ ԳՈՐԾՈՂՈՒԹՅՈՒՆՆԵՐԸ ԵՎ ԱՅՆ ՌԻՍԿԵՐԸ, ՈՐՈՆՑ ՎԵՐՀԱՆՄԱՆՆ ԵՆ ՈՒՂՂՎԱԾ, ԵՎ ՈՐՈՆՔ ԿԱՆԽԵԼ ԵՆ ԴՐԱՆՔ 33](#_Toc189047287)

[*ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՈԼՈՐՏ* 33](#_Toc189047288)

[*ՍՆՆԴԱՅԻՆ ԳՈՐԾՈՆՈՎ ՊԱՅՄԱՆԱՎՈՐՎԱԾ ԹՈՒՆԱՎՈՐՈՒՄՆԵՐ* 36](#_Toc189047289)

[*ԱՆԱՍՆԱԲՈՒԺՈՒԹՅԱՆ ՈԼՈՐՏ* 37](#_Toc189047290)

[*ԲՈՒՍԱՍԱՆԻՏԱՐԻԱՅԻ ՈԼՈՐՏ* 38](#_Toc189047291)

[*ՌԻՍԿԵՐԻ ԳՆԱՀԱՏՈՒՄ (ԿԱՌԱՎԱՐՈՒՄ) ԵՎ ՎԵՐԼՈՒԾՈՒԹՅՈՒՆ* 42](#_Toc189047292)

[ԽՈՐՀՐԴԱՏՎԱԿԱՆ ԳՈՐԾՈՒՆԵՈՒԹՅՈՒՆԸ, ՏՆՏԵՍԱՎԱՐՈՂ ՍՈՒԲՅԵԿՏՆԵՐԻ ԿՈՂՄԻՑ ՀԱՃԱԽ ՏՐՎՈՂ ՀԱՐՑԵՐԻ ՎԵՐՀԱՆՈՒՄԸ ԵՎ ԱՅՆ ԻՐԱՎԱԿԱՆ ԱԿՏԵՐԸ, ՈՐՈՆՔ ՏԱԼԻՍ ԵՆ ԴՐԱՆՑ ՀՍՏԱԿ ՊԱՏԱՍԽԱՆՆԵՐԸ 44](#_Toc189047293)

[ՕՐԵՆՍԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐԻ ԿԱՏԱՐՄԱՆ ԱՌԱՋԱՐԿՆԵՐԸ՝ ՕՐԵՆՍԴՐԱԿԱՆ ԲԱՑԵՐԸ ԼՐԱՑՆԵԼՈՒ, ՍՏՈՒԳՈՒՄՆԵՐԻ ԱՐԴՅՈՒՆԱՎԵՏՈՒԹՅՈՒՆԸ ԲԱՐՁՐԱՑՆԵԼՈՒ ԵՎ ՏՆՏԵՍԱՎԱՐՈՂ ՍՈՒԲՅԵԿՏՆԵՐԻ ՀԱՄԱՐ ՎԱՐՉԱԿԱՆ ԵՎ ՎԵՐԱՀՍԿՈՂԱԿԱՆ ԲԵՌԸ ՆՎԱԶԵՑՆԵԼՈՒ ՆՊԱՏԱԿՈՎ 46](#_Toc189047294)

[ՏՆՏԵՍԱՎԱՐՈՂ ՍՈՒԲՅԵԿՏՆԵՐԻ ԿՈՂՄԻՑ ԱՌԱՎԵԼ ՀԱՃԱԽ ԿԱՏԱՐՎՈՂ ՕՐԵՆՍԴՐՈՒԹՅԱՆ ԽԱԽՏՈՒՄՆԵՐԸ ԿԱՄ ՇԵՂՈՒՄՆԵՐԸ, ՈՐՈՆՔ ՎԵՐՀԱՆՎԵԼ ԵՆ ՏԵՍՉԱԿԱՆ ՄԱՐՄՆԻ ԿՈՂՄԻՑ, ԻՆՉՊԵՍ ՆԱԵՎ ԴՐԱՆՑ ՊԱՏՃԱՌՆԵՐԸ ԵՎ ՏԱՐԱԾՎԱԾՈՒԹՅՈՒՆԸ 53](#_Toc189047295)

[«ՀԱՆՐԱՊԵՏԱԿԱՆ ԱՆԱՍՆԱԲՈՒԺԱՍԱՆԻՏԱՐԱԿԱՆ ԵՎ ԲՈՒՍԱՍԱՆԻՏԱՐԱԿԱՆ ԼԱԲՈՐԱՏՈՐ ԾԱՌԱՅՈՒԹՅՈՒՆՆԵՐԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ 55](#_Toc189047296)

[ՏԵՂԵԿԱՆՔ 58](#_Toc189047297)

[ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ ԲՅՈՒՋԵԻ ԿԱՏԱՐՈՂԱԿԱՆԻ ՎԵՐԱԲԵՐՅԱԼ 2021, 2022 ԵՎ 2023 ԹՎԱԿԱՆՆԵՐԻ ԲՅՈՒՋԵՆԵՐԻ ՀԱՄԵՄԱՏ 58](#_Toc189047298)

[ՏԵՍՉԱԿԱՆ ՄԱՐՄՆԻ ԵՎ ԴՐԱ ՊԱՇՏՈՆԱՏԱՐ ԱՆՁԱՆՑ ԳՈՐԾՈՂՈՒԹՅՈՒՆՆԵՐԻ ԿԱՄ ԱՆԳՈՐԾՈՒԹՅԱՆ, ԱՅԴ ԹՎՈՒՄ` ՊԱՏԱՍԽԱՆԱՏՎՈՒԹՅԱՆ ՄԻՋՈՑ ԿԻՐԱՌԵԼՈՒ ՎԵՐԱԲԵՐՅԱԼ ՎԱՐՉԱԿԱՆ ԱԿՏԻ ԴԵՄ ԲԵՐՎԱԾ ԲՈՂՈՔՆԵՐԻ ՔԱՆԱԿԸ, ԲՈՎԱՆԴԱԿՈՒԹՅՈՒՆԸ ԵՎ ԴՐԱՆՑ ՎԵՐԱԲԵՐՅԱԼ ԸՆԴՈՒՆՎԱԾ ՈՐՈՇՈՒՄՆԵՐԸ 63](#_Toc189047299)

[ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ԳԱՆՁՎԱԾ ՏՈՒԳԱՆՔՆԵՐԻ ՎԵՐԱԲԵՐՅԱԼ ՏԵՂԵԿԱՏՎՈՒԹՅՈՒՆ 63](#_Toc189047300)

[ՍՏՈՒԳՈՒՄՆԵՐ, ԴՐԱՆՑ ՔԱՆԱԿԸ, ԲՆՈՒԹԱԳՐԵՐԸ, ՏԵՎՈՂՈՒԹՅՈՒՆԸ ԵՎ ԱՆՑԿԱՑՎԱԾ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԸ 63](#_Toc189047301)

[ՀԱՄԵՄԱՏԱԿԱՆ ՆԱԽՈՐԴ ԵՐԿՈՒ ՏԱՐԻՆԵՐԻ ԻՐԱՎԻՃԱԿՆԵՐՆ ԱՐՏԱՑՈԼՈՂ ՏՎՅԱԼՆԵՐԻ ՀԵՏ 64](#_Toc189047302)

# ՆԵՐԱԾՈՒԹՅՈՒՆ

Հայաստանի Հանրապետության սննդամթերքի անվտանգության տեսչական մարմինը (այսուհետ՝ Տեսչական մարմին) սննդամթերքի և կերի անվտանգության, անասնաբուժության և բուսասանիտարիայի բնագավառներում վերահսկողություն և օրենքով սահմանված այլ գործառույթներ իրականացնող Հայաստանի Հանրապետության կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ սննդամթերքի և կերի անվտանգության, անասնաբուժության և բուսասանիտարիայի բնագավառներում՝ հանդես գալով Հայաստանի Հանրապետության անունից:

Հաշվետու ժամանակահատվածում Տեսչական մարմինը օրենքով սահմանված իր գործառույթներն իրականացրել է համաձայն Հայաստանի Հանրապետության Սահմանադրության, «Տեսչական մարմինների մասին», «Սննդամթերքի անվտանգության մասին», «Սննդամթերքի անվտանգության պետական վերահսկողության մասին», «Կերի մասին», «Անասնաբուժության մասին», «Բուսասանիտարիայի մասին» օրենքների, իրավական այլ ակտերի, ինչպես նաև Հայաստանի Հանրապետության վարչապետի՝ 2019 թվականի դեկտեմբերի 19-ի N 1940-Լ որոշման հիման վրա:

# ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳՐԻ ԿԱՏԱՐՈՒՄ

## ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՈԼՈՐՏ

1. «***Պետական վերահսկողության իրականացում»***

2024 թվականի ընթացքում պլանով նախատեսված սննդամթերքի անվտանգության ոլորտի 843 ստուգումներից փաստացի իրականացվել է 524, որից կազմվել է 42 տեղեկանք խախտումներ չհայտնաբերելու վերաբերյալ, 480-ի նկատմամբ կիրառվել է վարչական տուգանք, 2 ստուգում ընթացքի մեջ է։

Սեզոնային և տոնական օրերին ռիսկային համարվող սննդամթերքի իրազեկման նպատակով իրականացված դիտարկումների ընդհանուր թիվը կազմում է 152։

1. «***Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում»***

Տեսչական մարմնի մասնագետները մասնակցել են ԵԱՏՄ 25 տեսակոնֆերանսի՝ ներդրում ունենալով ԵԱՏՄ օրենսդրական ակտերի մշակման ու լրամշակման աշխատանքներում, ներկայացրել են 198 առաջարկություններ։

Աշխատակիցների կողմից Տեսչական մարմին այցելած տնտեսավարողներին տրամադրվել է խորհրդատվություն` սննդամթերքի անվտանգության բնագավառին առնչվող մի շարք հարցերի, մասնավորապես՝ սննդամթերքի արտադրությանը և իրացմանը ներկայացվող պահանջների, ԵԱՏՄ տեխնիկական կանոնակարգերով սահմանված պահանջների, ԵԱՏՄ օրենսդրական փոփոխություններին առնչվող հարցերի պարզաբանումների և այլնի վերաբերյալ։

1. ***«Նոր Մեկ կանգառ, մեկ պատուհան համակարգի կատարելագործում, խնդիրների բացահայտում, համակարգը մշակող ընկերությունների հետ համագործակցություն»***

Սննդամթերքի անվտանգության ոլորտի շրջանակներում ներկայացվել է մասնագիտական եզրակացություն ներմուծման թույլտվություն ստանալու համար ներկայացված 230 դիմումի:

1. «***Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացված դիմում բողոքների ուսումնասիրություն և գործողությունների իրականացում»***

Սննդամթերքի անվտանգության մասով մասնագիտական կարծիք է ներկայացվել թեժ գծով ստացված 230 բողոքի և 104 դիմում-բողոքի։

1. «***Հայաստանի Հանրապետությունում արտադրված և Հայաստանի Հանրապետություն ներմուծված սննդամթերքում անասնաբուժական դեղամիջոցների մնացորդների մոնիթորինգի իրականացում»***

Սննդամթերքում անասնաբուժական դեղամիջոցների մնացորդային քանակների մոնիթորինգ չի իրականացվել։

## ԱՆԱՍՆԱԲՈՒԺՈՒԹՅԱՆ ՈԼՈՐՏ

1. ***«Պետական վերահսկողության իրականացում»***

Անասնաբուժության ոլորտով իրականացվել է 1971 (984-ը՝ դեկտեմբերին) անասնահամաճարակային մշտադիտարկում, որից 1791-ը՝ ոչ սպանդանոցային ծագման մսի իրացման նկատմամբ (299 (69-ը՝ դեկտեմբերին) մսի իրացմամբ զբաղվող տնտեսավարողների մոտ հայտնաբերվել են խախտումներ):

1. ***«Կենդանիների և մարդկանց համար ընդհանուր հիվանդությունների նկատմամբ վերահսկողություն»***

Ամփոփվել է 2024 թվականի ընթացքում «Գյուղատնտեսական կենդանիների պատվաստում» ծրագրի (այսուհետ՝ Ծրագիր) շրջանակներում իրականացված բրուցելոզ հիվանդության նկատմամբ ախտորոշիչ հետազոտության արդյունքները.

Ծրագրի շրջանակներում իրականացված 824605 նմուշառման արդյունքում 4095 նմուշում հաստատվել է բրուցելոզ հիվանդությունը, որից 1783-ը խոշոր եղջերավոր կենդանիների, 2312-ը՝ մանր եղջերավոր կենդանիներից վերցված նմուշներից։

2024 թվականին սանիտարական սպանդի են ենթարկվել 3608 բրուցելոզով հիվանդ խոշոր և մանր եղջերավոր կենդանիներ։

2024 թվականի ընթացքում բրուցելոզով հիվանդ 487 գլուխ խոշոր և մանր եղջերավոր կենդանիներ չեն ենթարկվել սանիտարական սպանդի, որի մասին Տեսչական մարմինը  տեղեկացրել է Ներքին գործերի նախարարության ոստիկանության համապատասխան մարզային վարչություն և համապատասխան համայնքի ղեկավարին համապատասխան միջոցներ ձեռնարկելու նպատակով։

Ներկա պահին բրուցելոզի նկատմամբ որպես կանխարգելիչ միջոցառում կիրառվում է «Թեստ և սպանդ» մեթոդը, սակայն հիվանդությունը շարունակում է մնալ կենդանիների և մարդկանց առողջության համար գլխավոր սպառնալիք, ուստի Սննդամթերքի անվտանգության տեսչական մարմինը դիմել է Էկոնոմիկայի նախարարությանը՝ անապահով համայնքներում ձեռնարկել բրուցելոզ հիվանդության նկատմամբ առողջացման ծրագիր՝ համաձայն Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի 2013 թվականի հուլիսի 16-ի N 418–Ն հրամանի հավելվածով հաստատված «Բրուցելոզ հիվանդության դեմ պայքարի և կանխարգելման» հրահանգի:

1. ***«Դաբաղ հիվանդության շճահետազոտության միջոցառումների իրականացման նկատմամբ վերահսկողություն»***

Կազմվել է խոշոր եղջերավոր կենդանիների դաբաղ հիվանդության նկատմամբ շճահետազոտության անցկացման պլան-ժամանակացույց և հանձնարարական: Ծրագրի շրջանակներում 4375 գլուխ խոշոր և մանր եղջերավոր կենդանիներից լաբորատոր փորձաքննության նպատակով իրականացվել է արյունառում:

1. ***«Կենդանիների վարակիչ հիվանդությունների նկատմամբ համաճարակային իրավիճակի գնահատման նպատակով մշտադիտարկման իրականացում»***

Կենդանիների վարակիչ հիվանդությունների նկատմամբ համաճարակային իրավիճակի գնահատման նպատակով իրականացվել է անասնահամաճարակային մշտադիտարկում։ Անասնահամաճարակային մշտադիտարկման արդյունքում հայտնաբերվել են հիմնականում հետևյալ խախտումները.

* Մսի իրացման կազմակերպություններում՝ Ձև N 5 անասնաբուժական վկայականի, տեղեկատվական թերթիկի, ինչպես նաև վերջինիս վրա ժամկետի բացակայություն, անընթեռնելի դրոշմակնիքներ:
* Անասնապահական ֆերմաներում՝ հայտնաբերվել է ցանկապատի, արտադրական կեղտաջրերի հեռացման, գոմաղբի հավաքման, հեռացման, պահպանման, վարակազերծման և օգտահանման, արտադրական կեղտաջրերի հեռացման, համակարգերի բացակայություն:
* Անասնաշուկաներում՝ Ձև N1 անասնաբուժական վկայականի բացակայություն:

Նշված թերությունները շտկելու համար տնտեսավարող սուբյեկտներին տրվել են խախտումները և անհամապատասխանությունները վերացնելու համար պարտադիր կատարման առաջադրանքներ:

Կազմվել է մանր եղջերավոր կենդանիների ժանտախտ հիվանդության նկատմամբ շճահետազոտության անցկացման պլան-ժամանակացույց: Տեսչական մարմնի ղեկավարի 2024 թվականի մայիսի 17-ի հանձնարարականի կատարվել է 1695 գլուխ մանր եղջերավոր կենդանիների արյան նմուշառում:

1. ***«Սպանդանոցներում պետական վերահսկողության նպատակային և պատշաճ իրականացում՝ սպանդանոցային ծագման մթերքի իրացումն ապահովելու համար»***

Ներքին գործերի նախարարության ոստիկանության հետ համատեղ իրականացվել է պետական վերահսկողություն՝ անասնահամաճարակային մշտադիտարկում տնտեսավարողների մոտ։ Անասնահամաճարակային մշտադիտարկումների արդյունքում տնտեսավարողների մոտ հիմնականում հայտնաբերվել են հետևյալ անհամապատասխանությունները՝ ուղեկցող N 5 ձևի անասնաբուժական վկայականի և դրոշմակնիքների բացակայություն: Խախտումները հայտնաբերվելուց անմիջապես հետո մսեղիքը ոչնչացնելու նպատակով կազմվել են առգրավման մասին որոշումներ: Հայտնաբերված անհամապատասխանությունների վերացման նպատակով Տեսչական մարմնի կողմից տնտեսավարողներին տրվել են անհամապատասխանությունների վերացման վերաբերյալ անհրաժեշտ միջոցառումների և գործողությունների պարտադիր կատարման ենթակա առաջադրանքներ և սահմանվել դրանց կատարման ժամկետներ:

1. ***«Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում»***

«Աղետների ռիսկի կառավարման և բնակչության պաշտպանության մասին» Հայաստանի Հանրապետության օրենքի և հարակից օրենքների նախագծերի վերաբերյալ կարծիքի տրամադրում:

* ԵՏՄ շրջանակում «Զոոնոզ հիվանդությունների գոտիավորման միասնական կարգ»-ի վերաբերյալ կարծիքի տրամադրում:
* ԵՏՄ շրջանակում «Անասնաբուժական հսկողության (վերահսկողության) ենթակա օբյեկտների համատեղ ստուգումներ անցկացնելու և ապրանքների (արտադրանքի) փորձանմուշներ վերցնելու միասնական կարգ»-ում փոփոխություններ և լրացումներ կատարելու վերաբերյալ կարծիքի տրամադրում:
* ԵՏՄ իրավական ակտերի քննարկում, 36 տեսակոնֆերանսների մասնակցություն, կարծիքների տրամադրում:

1. ***«Արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության երրորդ երկրների ռեեստրում գրանցման և տվյալների փոփոխության աշխատանքներ»***

* 27 կազմակերպությունների [Եվրասիական տնտեսական միության Եվրասիական տնտեսական տարածք ներ­մուծվող` հսկման ենթակա ապրանքների արտադրություն, վերամշակում և (կամ) պահպա­նում իրականացնող կազմակերպությունների և անձանց](https://snund.am/public/storage/r/eAM202303291023.xlsx) Հայաստանի Հանրապետության երրորդ երկրների ռեեստրում գրանցում:
* 50 կազմակերպությունների [Եվրասիական տնտեսական միության անդամ մի պետությունից Եվրասիական տնտեսական միության անդամ մյուս պետություն փոխադրվող՝ հսկման ենթակա ապրանքների արտադրություն, վերամշակում և (կամ) պահպանում իրականացնող կազմակերպությունների և անձանց](https://goo.gl/eT4B1N) Հայաստանի Հանրապետության ռեեստրում գրանցում, գործունեության տեսակի ավելացման, փոփոխության և ժամանակավորապես կասեցման գործընթացների իրականացում, ինչպես նաև գործունեության տեսակի ավելացում:
* Հայաստանի Հանրապետության երրորդ երկրների ռեեստրում կազմակերպությունների գրանցման նպատակով Երրորդ երկրի լիազոր մարմնի կողմից ներկայացված երաշխիքային գրությունների ուսումնասիրություն և սահմանված կարգով ԵՏՄ անդամ երկրներին ներկայացում:

1. ***«Ֆիզիկական և իրավաբանական անձանց կողմից անասնաբուժական հսկման ենթակա ապրանքների ներմուծման գործընթացի իրականացման դեպքում համապատասխան տեղեկատվության և թույլտվության տրամադրում»***

Ուսումնասիրվել և պատասխանվել է անասնաբուժական հսկման ենթակա ապրանքների ներմուծման թույլտվություն տրամադրելու մոտ 5500 հայտի՝ տրամադրվել է անասնահամաճարակային իրավիճակի վերաբերյալ տեղեկատվություն, ինչպես նաև՝ կենդանի կենդանիների Հայաստանի Հանրապետության տարածք ներմուծման 200, իսկ տարանցիկ փոխադրման՝ 180 թույլտվություն:

1. ***«Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացված դիմում բողոքների ուսումնասիրություն և գործողությունների իրականացում»***

* Ուսումնասիրվել և ընթացք են տրվել իրավաբանական և ֆիզիկական անձանց կողմից ներկայացված թվով 24 դիմում-բողոքներով բարձրացված հարցերին:
* Անասնաբուժության ոլորտով քաղաքացիներին տրամադրվել է մասնագիտական խորհրդատվություն:

1. ***«Կենդանական ծագման մթերքում մնացորդային նյութերի հսկողության մոնիթորինգային ծրագրի իրականացում»***

Ձկան և մեղրի մեջ մնացորդային նյութերի մոնիթորինգային ծրագրի իրականացման նպատակով կատարվել է 150 ձկան և 130 մեղրի նմուշառում:

Նմուշներն ուղարկվել են Հայաստանի Հանրապետության սննդամթերքի անվտանգության տեսչական մարմնի ենթակայությանը հանձնված «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ: Արդյունքները կամփոփվեն հետազոտությունների ավարտից և անասնաբուժական լաբորատոր փորձարկման արձանագրությունները ստանալուց հետո:

## ԲՈՒՍԱՍԱՆԻՏԱՐԻԱՅԻ ՈԼՈՐՏ

1. ***«Բույսերի կարանտին վնասակար օրգանիզմների հայտնաբերում՝ բուսասանիտարական մոնիթորինգի արդյունքների հիման վրա, դրանց օջախների և տարածման արեալների որոշում, դրանց դեմ պայքարի միջոցառումների առաջարկի ներկայացում, հանրապետության ընթացիկ բուսասանիտարական վիճակի տիրապետում և բույսերի կարանտին վնասակար օրգանիզմների տարածման արեալների վերահսկում և կառավարում»***

Հաշվետու ժամանակահատվածում իրականացվել են 2023 թվականին բուսասանիտարական մշտադիտարկման աշխատանքների ամփոփման և հանրապետության կարանտին բուսասանիտարական վիճակի քարտեզագրման աշխատանքներ՝ ըստ առանձին մարզերի/համայնքների և կարանտին վնասակար օրգանիզմների։

Համաձայն Տեսչական մարմնի ղեկավարի 2024 թվականի փետրվարի 22-ի № 372-Ա հրամանի՝ Հայաստանի Հանրապետության տարածքում կարանտին բուսասանիտարական մշտադիտարկման 2024 թվականիտարեկան ծրագրի շրջանակում հանրապետությունում իրականացվել են մշտադիտարկման աշխատանքները, որոնց արդյունքում արձանագրվել են թվով 11 կարանտին վնասակար օրգանիզմներ:

Արդյունքները ցույց են տվել, որ ներկա դրությամբ առավել մեծ աշխարհագրական տարածում ունեն Պտղատուների բակտերիալ այրվածք, Կալիֆոռնյան վահանակիր և Արևելյան պտղակեր կարանտին վնասակար օրգանիզմները։

Այն համայնքներում, որտեղ հայտնաբերվել են կարանտին օբյեկտներ, համապատասխան մարզային կենտրոնի մասնագետների կողմից հողօգտագործողներին տրամադրվել է խորհրդատվություն՝ այդ օրգանիզմների դեմ պայքարի միջոցառումներ իրականացնելու վերաբերյալ, այդ թվում՝ պայքարի քիմիական մեթոդների ճիշտ կիրառման, պատրաստուկների սպասման ժամկետների և այլնի մասին։

1. ***«Պեստիցիդների և ագրոքիմիկատների պետական գրանցում․ օրենսդրության պահանջներին ներկայացված փաստաթղթերի համապատասխանության ստուգում, պեստիցիդների և ագրոքիմիկատների գրանցման հանձնաժողովի կարծիքների հավաքագրում, նշված հանձնաժողովի անդամների մասնակցությամբ նիստի արդյունքների հիման վրա հրամանի նախագծի նախապատրաստում և հաստատում, գրանցված ապրանքների գրանցման վկայականների նախապատրաստում, հաստատում և տրամադրում հայտատուներին»***

Հաշվետու ժամանակահատվածում ուսումնասիրվել են պեստիցիդների թվով 360 և ագրոքիմիկատների 375 փաստաթղթերի փաթեթներ, կայացել է գրանցման միջգերատեսչական հանձնաժողովի 8 նիստ, որոնց եզրակացությունների հիման վրա պատրաստվել և սահմանված կարգով հաստատման են ներկայացվել պեստիցիդների և ագրոքիմիկատների գրանցման 7 հրամանների նախագծերը։ Նշված հրամանների հիման վրա վարչության կողմից նախապատրաստվել և հաստատման են ներկայացվել գրանցված պեստիցիդների թվով 272 և ագրոքիմիկատների 328 գրանցման վկայականներ և տրամադրվել են հայտատու ֆիզիկական և իրավաբանական անձանց:

1. ***«Հայաաստանի Հանրապետությունում իրացվող պեստիցիդների և ագրոքիմիկատների որակի նկատմամբ վերահսկողության իրականացում, օրենսդրության պահանջներին դրանց համապատասխանության ստուգում, խախտումների բացահայտում և օրենսդրությունից բխող համապատասխան միջոցների կիրառում, անվտանգ և պատշաճ որակի արտադրանքի իրացման ապահովում»***

Իրականացվել է թվով 14 **ստուգում**, արդյունքում` 1 իրացման կազմակերպությունում արձանագրվել է ժամկետանց պեստիցիդների իրացում, 5 իրացման կազմակերպությունում ՝ մակնշման խախտումներով պեստիցիդների և ագրոքիմիկատների իրացում, 2 իրացման կազմակերպությունում արձանագրվել են պեստիցիդների պահպանմանը ներկայացվող պահանջների խախտումներ, 3 իրացման կազմակերպությունում խախտումներ չեն հայտնաբերվել, 4 տնտեսավարող սուբյեկտի գործունեությունը ժամանակավորապես դադարեցված կամ իրացման կազմակերպությունը փակ է եղել ստուգումն իրականացնելու պահին։

**Դիտարկում** փաստացի իրականացվել է թվով 147 իրացման կազմակերպությունում․ 2 իրացման կազմակերպությունում փաստացի գործունեություն իրականացնելիս է եղել այլ իրավաբանական անձ, 3 իրացման կազմակերպությունում իրականացրել են այլ գործունեություն, 9 իրացման կազմակերպությունում գործունեությունը դադարեցրած է եղել դիտարկումն իրականացնելու պահին, 1 իրացման կազմակերպություն փակ է եղել դիտարկումն իրականացնելու պահին, 2 տնտեսավարող նշված հասցեում գործունեություն չի իրականացրել։

Իրականացված դիտարկումների արդյունքում խախտումներ չեն հայտնաբերվել 87 իրացման կազմակերպությունում, 1 իրացման կազմակերպությունում իրացվել է անորակ պեստիցիդ, 2 իրացման կազմակերպությունում պահպանմանը ներկայացվող պահանջների խախտում է արձանագրվել, 40 իրացման կազմակերպությունում իրացրել են մակնշման խախտումներով ապրանքներ:

Այն իրացման կազմակերպություններում, որտեղ հայտնաբերվել են խախտումներ, տրվել են կարգադրագրեր՝ խախտումները վերացնելու վերաբերյալ, անհրաժեշտության դեպքում՝ հանձնարարականներ, իսկ ժամկետանց և անորակ պեստիցիդները, կապված դրանց ոչնչացման անհնարինությամբ, ի պահ են տրվել տնտեսավարողների պահեստներում։

Բուսասանիտարիայի ոլորտին առնչվող հաշվետու ժամանակահատվածում կատարվել է նաև հետևյալ ընթացիկ աշխատանքները՝

* տնտեսավարող սուբյեկտներին է տրամադրվել պեստիցիդների 61 և ագրոքիմիկատների 112 ներմուծման եզրակացություն, համապատասխանաբար՝ 11 և 4 արտահանման եզրակացություն։ Այս գործառույթի իրականացման ժամանակ կիրառվել է նաև ներդրված «Մեկ կանգառ, մեկ պատուհան» համակարգը,
* Միջազգային կամ հանրապետության պետական և մասնավոր կազմակերպությունների կողմից Տեսչական մարմնին կատարված հարցումների պատասխանների տրամադրում, Հայաստանի Հանրապետության տարածք բուսական ծագման ապրանքների ներմուծմանը Հայաստանի Հանրապետության օրենսդրությամբ ներկայացվող պահանջների վերաբերյալ պարզաբանումների և տեղեկատվության տրամադրում, խնդրահարույց հարցերի ուսումնասիրություն և օրենսդրության շրջանակներում դրանց լուծմանն ուղղված առաջարկների ներկայացում:
* Ֆիզիկական և իրավաբանական անձանց կողմից ստացված բուսասանիտարիայի բնագավառին առնչվող ապրանքների ներմուծման հետ կապված դիմումների պատասխան գրությունների նախապատրաստման, ինչպես նաև այլ գերատեսչություններից ստացված գրությունների պատասխան նամակների և իրավական ակտերի նախագծերի վերաբերյալ կարծիքների կազմման աշխատանքներ։
* Բուսասանիտարիայի բնագավառին վերաբերվող ԵԱՏՄ տեսակոնֆերանսներին վարչության աշխատակիցների մասնակցության և համապատասխան կարծիքների ներկայացման, ինչպես նաև բուսասանիտարիայի ոլորտին առնչվող՝ ԵԱՏ Հանձնաժողովից ստացված բոլոր փաստաթղթերի և նախագծերի ուսումնասիրության և կարծիքների ներկայացման աշխատանքներ:
* 2023թ․ հանրապետության բուսասանիտարական վիճակի մասին տեղեկանքի կազմում և ներկայացում ԱՊՀ բույսերի կարանտինի գծով համակարգման խորհրդին ու ինչպես նաև ԵԱՏ Հանձնաժողով։
* Բույսերի կարանտինի միջազգային կոնվենցիայի /IPPC/ հերթական նստաշրջանը, ինչպես նաև Եվրոպայի և Կենտրոնական Ասիայի /EPPO/ տարածաշրջանային աշխատաժողովը Հայաստանում անց կացնելու կազմակերպչական աշխատանքներին աջակցություն, մասնակցություն և իրականացում։
* Բուսական ծագման ապրանքների ներմուծմանը միջազգային և ներմուծող երկրի օրենսդրությամբ ներկայացվող պահանջների խախտումների վերաբերյալ թվով 92 ծանուցումների հանգամանքների հետաքննություն և արդյունքների ներկայացում ծանուցող կողմին։
* Հայաստանի Հանրապետության տարածք բուսական ծագման ապրանքների ներմուծմանը օրենսդրությամբ ներկայացվող պահանջների խախտումների վերաբերյալ նախապատրաստում և ներկայացում արտահանող կողմերին, ինչպես նաև IPPC և EPPO քարտուղարություններին թվով 2 երկիր՝ 24 ծանուցումների նախագծեր։

# ՍԱՀՄԱՆԱՅԻՆ ՊԵՏԱԿԱՆ ՎԵՐԱՀՍԿՈՂՈՒԹՅՈՒՆ

1. ***«Սննդամթերքի անվտանգության պետական վերահսկողության մասին» օրենքով սահմանված կարգով պետական վերահսկողության իրականացում սննդի շղթայի բոլոր փուլերում»***

Սահմանային պետական վերահսկողություն է իրականացվել 27560  հայտով արտահանված և 25944 հայտով ներմուծված բեռների նկատմամբ։

1. ***«Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում»***

Համապատասխան մասնագետները ուսումնասիրել և պատասխանել են Եվրասիական տնտեսական հանձնաժողովից ստացված՝ սահմանային պետական վերահսկողությանն առնչվող գրությունների, մասնակցել տեսակոնֆերանսների։ Բելառուսի Հանրապետության բուսասանիտարիայի բնագավառի լիազոր մարմնի առաջարկով Եվրասիական տնտեսական հանձնաժողովի սանիտարական, անասնաբուժական և բուսասանիտարական վարչության «Բուսասանիտարական միջոցներ» աշխատանքային խմբի օրակարգ էր մտել Եվրասիական տնտեսական հանձնաժողովի խորհրդի 2016 թվականի նոյեմբերի 30-ի «Եվրասիական տնտեսական միության մաքսային սահմանին և մաքսային տարածքում կարանտինի ենթակա արտադրանքին և կարանտինի ենթակա օբյեկտներին ներկայացվող միասնական կարանտինային բուսասանիտարական պահանջների հաստատման մասին» N 157 որոշման մեջ իրականացնել փոփոխություն առաջարկ, համաձայն որի ԵՏՄ անդամ մի երկրից մյուս երկիր մեկնող քաղաքացիները հնարավորություն չեն ունենալու առանց բուսասանիտարական սերտիֆիկատի 5 կգ-ից ավել բարձր ռիսկայության բուսասանիտարական հսկողության բեռներ տեղափոխել։ (Ներկայումս այդ հարցը ԵՏՄ օրենսդրությամբ կարգավորված չէ՝ Հայաստանի Հանրապետության քաղաքացիները հնարավորություն ունեն ավելի մեծ քանակությամբ միրգ-բանջարեղեն տեղափոխել ԵՏՄ անդամ այլ երկրներ գնալուց)։

1. *«****Տեսչական մարմնին շրջանցած ներմուծողների հայտնաբերում, առանց Տեսչական մարմնի կողմից իրականացված սահմանային պետական վերահսկողության ենթահսկման բեռների ներմուծման բացառում»***

Հայաստանի Հանրապետության կառավարության 25.02.2016թ. N169-Ն որոշման համաձայն՝ ուսումնասիրվել է Հայաստանի Հանրապետության պետական եկամուտների կոմիտեի (այսուհետ՝ ՊԵԿ) կողմից տրամադրված «Բացթողում` ներքին սպառման համար», «Վերամշակում` ներքին սպառման համար» և «Մաքսային տարանցում» մաքսային ընթացակարգերով հայտարարագրված սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական կարանտին հսկողության ենթակա ապրանքների վերաբերյալ տեղեկատվությունը։ Ստուգման արդյունքում հայտնաբերվել են բեռներ, որոնք մաքսային ձևակերպում են ստացել առանց Տեսչական մարմնի կողմից տրամադրված ներմուծման թույլտվության. այդ անհամապատասխանությունների մասին տեղեկատվությունը ներկայացվել է Պետական եկամուտների կոմիտե։

1. ***«Եվրասիական տնտեսական միության շրջանակներում 41, 45 և 60 ընդհանուր գործընթացների ներդրման աջակցում»***

Մասնագետները աջակցել են Եվրասիական տնտեսական միության շրջանակներում 41, 45 և 60 ընդհանուր գործընթացների ներդրման աշխատանքներին, մասնակցել են կազմակերպված բոլոր տեսակոնֆերանսներին։ Վերջնական իրականացվել է 60-րդ ընդհանուր գործընթացի պիլոտային ծրագրի փորձարկումը, որը բարեհաջող ավարտվել է և սպասում է վերջնական օգտագործման։ Սոցիալական հարթակում տրվել է բարձրացված խնդիրներին ուղղված լուծումներ։

1. *«****Օրենսդրության պահանջների խախտմամբ պեստիցիդների և ագրոքիմիկատների ներմուծման կանխարգելում»***

2024 թվականի ընթացքում առանձին դեպքերում Հայաստանի Հանրապետություն ներմուծվող պեստիցիդների և ագրոքիմիկատների փաստաթղթային զննման արդյունքում պարզվել է, որ տվյալ պեստիցիդները և ագրոքիմիկատները գրանցված չեն Հայաստանի Հանրապետությունում օգտագործման համար թույլատրված պեստիցիդների և ագրոքիմիկատների անվանացանկում (այսուհետ՝ Անվանացանկ)։ Բեռի ներմուծումը արգելվել և թույլատրվել է միայն Անվանացանկում տվյալ պեստիցիդների և ագրոքիմիկատների գրանցումը իրականացնելուց հետո։

1. *«****Արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության երրորդ երկրների ռեեստրում (այսուհետ՝ Ռեեստր) գրանցման և տվյալների փոփոխության աշխատանքներ»***

Ուսումնասիրվել է Ռեեստրում 0202 ԱՏԳ ԱԱ ծածկագրի տակ առկա բոլոր գրանցումները և ներկայացվել է Ռեեստրների բարեփոխման առաջարկ։

1. ***«Ֆիզիկական և իրավաբանական անձանց կողմից անասնաբուժական հսկման ենթակա ապրանքների ներմուծման գործընթացի իրականացման դեպքում համապատասխան տեղեկատվության և թույլտվության տրամադրում»***

2024 թվականին պատասխանվել է անասնաբուժական հսկման ենթակա ապրանքներ ներմուծողների ներմուծման թույլտվության գրությունների, սահմանային պետական վերահսկողությանն առնչվող թեժ գծի զանգերին, Տեսչական մարմնի սպասասրահում տնտեսավարողներին տրամադրվել է խորհրդատվություն։ Հայաստանի Հանրապետության կառավարության 2021 թվականի հոկտեմբերի 14-ի N1681-Ն որոշմամբ հաստատված ձևաչափով՝ տրամադրվել է «Ոչնչացում» մաքսային ընթացակարգով ձևակերպվող ապրանքի ոչնչացման հնարավորության, վայրի և եղանակի վերաբերյալ 52 եզրակացություն։

1. ***«Սահմանային պետական վերահսկողության մեջ ներգրաված աշխատակիցների համար վերապատրաստման դասընթացների կազմակերպում»***

Անասնաբուժասանիտարական, կարանտինային բուսասանիտարական, սննդամթերքի անվտանգության սահմանային պետական վերահսկողության առանձնահատկությունները, անասնաբուժական և բուսասանիտարական հսկողության ենթակա ապրանքների ցանկերից օգտվելու առանձնահատկությունները, Երրորդ երկրների և ԵԱՏՄ ձեռնարկությունների ռեեստրներից օգտվելու առանձնահատկությունները, անասնաբուժական դեղամիջոցների, կերային հավելումների, հատուկ նշանակության սննդամթերքի պետական գրանցումը համապատասխան ռեեստրներում ստուգելու առանձնահատկությունները ներկայացնելու, «Լամբրոն» համակարգի սահմանային պետական վերահսկողությանը վերաբերվող մասին ծանոթացնելու, ծառայողական պարտականությունները կատարելիս կիրառվող ԵԱՏՄ իրավական ակտերը և Հայաստանի Հանրապետության օրենսդրությունը թեմաներով 2024 թվականի սեպտեմբերի 19-20-ն ընկած ժամանակահատվածում Բաժնի աշխատակիցների կողմից վերապատրաստվել են Տեսչական մարմնի Այրում-Բագրատաշեն սահմանային պետական վերահսկողության բաժնի աշխատակիցները։ Միաժամանակ հայտնում եմ, որ Բաժնի աշխատակիցները այցելել են նաև Երևանի տարածքում գտնվող մաքսային տերմինալներ, ինչպես նաև «Զվարթնոց» օդանավակայանի «Կարգո» բեռնային համալիր և վերոնշյալ թեմաներով վերապատրաստել Տեսչական մարմնի Երևան-«Զվարթնոց» օդանավակայան սահմանային պետական վերահսկողության բաժնի աշխատակիցներին։

ՊԵԿ-ի հրավերով 2024 թվականի հունիսի 12-13-ը, 19-ից-20-ը և 26-ից-27-ը ՊԵԿ ուսումնական կենտրոնում Սահմանային պետական վերահսկողության համակարգման բաժնի աշխատակցի կողմից «Անասնաբուժասանիտարական, կարանտինային բուսասանիտարական և սննդամթերքի անվտանգության սահմանային պետական վերահսկողություն» թեմայով վերապատրաստվել են սահմանային պետական վերահսկողության մեջ ներգրավված մաքսային ծառայողները։

1. ***«Նոր «Մեկ կանգառ, մեկ պատուհան» համակարգի վերջնական կիրառում, կիրառման ընթացքում խնդիրների բացահայտում, համակարգը մշակող ընկերությունների հետ համագործակցություն»***

2024 թվականի ընթացքում ՊԵԿ-ի հետ համատեղ «Հայաստանի Հանրապետության արտաքին առևտրի ազգային մեկ պատուհան» (այսուհետ՝ Համակարգ) միասնական հարթակում ներդրված «Թույլատվական փաստաթղթեր» համակարգում առկա խնդիրների բացահայտում և աշխատանքային ընթացակարգերում առկա խոչընդոտների վերացում։ ՊԵԿ են ներկայացվել նաև վերը նշված Համակարգում առկա բացթողումները և անհրաժեշտ լրացումները, որոնք ավելի ամբողջական կդարձնեն ներմուծման, արտահանման և տարանցիկ փոխադրման գործընթացները և հետագայում դրանց վերաբերյալ հաշվետվություններ ներկայացնելը։

1. ***«Անասնաբուժության, սննդամթերքի անվտանգության և բուսասանիտարիայի բնագավառներում ներմուծման գործընթացի նկատմամբ պետական վերահսկողության նպատակով Երևան և Բավրա քաղաքում գործող մաքսային տերմինալներում նմուշառման սենյակների և գործիքակազմի ավելացում»***

2024 թվականին Տեսչական մարմնի Բավրա-Գյումրի սահմանային պետական վերահսկողության բաժնի կողմից նմուշառված նմուշների մի մասը տեղափոխվել են Երևանի փորձարկման լաբորատորիաներ, իսկ Տեսչական մարմնի Երևան-«Զվարթնոց» օդանավակայան սահմանային պետական վերահսկողության բաժնի կողմից նմուշառված նմուշների մի մասը Երևանից տեղափոխվել է Գյումրի։

***«Անասնաբուժասանիտարական, կարանտինային բուսասանիտարական, սանիտարակարանտինային սահմանային պետական վերահսկողության էլեկտրոնային ինֆորմացիոն ավտոմատացված համակարգերի ներդրում»***

Տեսչական մարմնի ղեկավարի 2023 թվականի փետրվարի 20-ի թիվ Ն/1620-2023 հանձնարարականի համաձայն՝ ներկայացվել է մասնագիտական դիրքորոշում։ Միաժամանակ իրականացվել են Լամբրոնի ներդրման պիլոտային ծրագրի աշխատանքներ, որն ավարտվելուց հետո վերջնական գործարկվել է իրական միջավայրում, առաջացել են բազմաթիվ խնդիրներ, որոնց մասին տեղյակ է պահվել Լամբրոնը համակարգող աշխատանքային խմբին։ Լամբրոնը ներկայումս լրամշակվում է։

1. ***«Անասնաբուժասանիտարական, կարանտինային բուսասանիտարական, սանիտարակարանտինային սահմանային պետական վերահսկողության շրջանակներում լաբորատոր փորձաքննությունների պատվիրման ներկայիս համակարգի բարեփոխում»***

Անասնաբուժասանիտարական, կարանտինային բուսասանիտարական, սանիտարակարանտինային սահմանային պետական վերահսկողության շրջանակներում լաբորատոր փորձաքննությունների պատվիրման ներկայիս համակարգի բարեփոխման մասով ներկայացվել է առաջարկություն։

1. ***«Անասնաբուժության, սննդամթերքի անվտանգության և բուսասանիտարիայի բնագավառներում ներմուծման գործընթացի նկատմամբ պետական վերահսկողության շրջանակներում նմուշառում և լաբորատոր փորձաքննության կազմակերպում»***

Պատվիրվել են սննդամթերքի և անասնաբուժական հսկողության ենթակա բեռների լաբորատոր փորձաքննություններ։ 2024 թվականի առաջին կիսամյակում լաբորատոր փորձաքննություն է պատվիրվել Հայաստանի Հանրապետություն ներմուծված սննդամթերքից 1705 խմբաքանակներից (16 դեպքում հայտնաբերվել է անհամապատասխանություն), իսկ Հայաստանի Հանրապետություն ներմուծված բուսասանիտարական բեռներից 6178 խմբաքանակներից (30 դեպքում հայտնաբերվել է անհամապատասխանություն) նմուշներ։

1. **««Արմֆիտոս» և «Մեկ պատուհան» ծրագրերի ինտեգրացման աշխատանքների իրականացում»**

Ներկա պահին «Արմֆիտոս» ծրագիրը ներդրված չէ, հետևաբար ինտեգրման վերաբերյալ աշխատանքներ չեն իրականացվել։

Մասնագետների մշտական խորհրդատվություն են տրամադրում արտահանողներին։ Թարմ ծիրանի և պատրաստի մսամթերքի Ամերիկայի Միացյալ Նահանգների արտահանման հնարավորության հարցը մտել է 2024 թվականի մարտի 7-8-ին Վաշինգտոն քաղաքում կայացած Հայաստանի Հանրապետության և Ամերիկայի Միացյալ Նահանգների միջև Առևտրի և ներդրումների հարցերով աշխատանքային խմբի (TIFA) հերթական նիստի օրակարգ։

2024թ.-ի հոկտեմբերի 24-25-ին Բրյուսելում կայացած ՀՀ-ԵՄ Համապարփակ և ընդլայնված գործընկերության համաձայնագրի առևտրի հարցերով գործընկերության կոմիտեի 6-րդ նիստի օրակարգ է մտել հայ մասնագետներին ԵՄ անդամ երկրներում վերապատրաստելու, Հայաստանի Հանրապետությունում արտադրված պատրաստի կաթնամթերքը և մսամթերքը ԵՄ շուկա արտահանելու, անասնաբուժական, բուսասանիտարական, սննդամթերքի անվտանգության պետական վերահսկողության համակարգերի թվայնացման հարցերով ԵՄ կողմից աջակցություն ստանալու հնարավորության հարցերը։ Քննարկմանն առցանց զեկուցվել Սանիտարական և բուսասանիտարական միջոցներ գլխի մասով Հայաստանի Հանրապետություն վերջին 1 տարում կատարած աշխատանքների վերաբերյալ։

# ՀԱՆՐԱՅԻՆ ԻՐԱԶԵԿՈՒՄ

Տեսչական մարմնի իրազեկման, խորհրդատվության և հանրության հետ տարվող աշխատանքների մասով 2024 թվականին իրականացվել են Տեսչական մարմնի տեղեկատվական քաղաքականության շրջանակներում նախատեսված մի շարք միջոցառումներ, որոնք նպաստել են սննդամթերքի անվտանգության, սպառողների իրավունքների, ոլորտում իրականացված պետական վերահսկողության վերաբերյալ հանրության իրազեկվածության մակարդակի բարձրացմանը, պատրաստվել են հաղորդագրություններ, հայտարարություններ, անիմացիոն տեսանյութեր, անհրաժեշտության դեպքում՝ տրվել են պարզաբանումներ:

Հաշվետու ժամանակաշրջանում պատրաստվել և հրապարակվել է 310 մամուլի հաղորդագրություն, Տեսչական մարմնի մասնագետների մասնակցությամբ կազմակերպվել է 35 հարցազրույց և ռեպորտաժ։ Տարբեր ոլորտային հարցերի վերաբերյալ տրվել է շուրջ 50 պարզաբանում։ Տեսչական մարմնի հաղորդագրություններն ու իրազեկման նյութերը տարածվել են 196 տարբեր լրատվամիջոցներով։

Պատրաստվել և հրապարակվել են 16 անիմացիոն տեսանյութեր և ինֆոգրաֆիկա, ուղեցույց սննդամթերք արտահանողների համար։

Սպառողների իրավունքների պաշտպանության միջազգային օրվա կապակցությամբ անցկացվել են իրազեկման դասեր դպրոցներում։

Անասնաբույժի միջազգային օրվա կապակցությամբ պատրաստվել է 1 ֆիլմ՝ «Անասնաբույժի աշխատանքը մարդու առողջության երաշխիքն է» թեմայով, կազմակերպվել է 2 համաժողով Գորիսում և Գյումրիում՝ «Անասնաբուժությունը հանուն առողջ հասարակության» թեմայով, Բույսերի առողջության պաշտպանության օրվա և Սննդամթերքի անվտանգության համաշխարհային օրվա շրջանակներում իրականացվել է համացանցային (Ֆեյսբուք, Ինստագրամ, Տելեգրամ) իրազեկում։

Տեսչական մարմնի մասնագետները սննդամթերքի անվտանգության վերաբերյալ իրազեկման դասեր են անցկացրել Երևանի 7 դպրոցներում:

2024 թվականին «Թեժ գծի» միջոցով ստացվել է 663 ահազանգ, որոնք գրանցվել և համապատասխան ընթացք է տրվել։ Ստացվել է տեղեկատվություն սննդային թունավորման 6 դեպքի վերաբերյալ, որոնց կապակցությամբ ձեռնարկվել են անհրաժեշտ միջոցառումներ։

«Թեժ գծի» միջոցով քաղաքացներին տրամադրվել է մոտ 9000 խորհրդատվություն, նրանց առաջարկությունների, դիտողությունների հիմքով ձեռնարկված գործողությունների և դրանց արդյունքների հիման վրա պատրաստվել են հրապարակումներ, իրականացվել է հասարակության իրազեկում։

Իրականացվել է նաև սննդի շղթայի օպերատորների բազայի կարգավորման և վարման գործընթացը. Տեսչական մարմնի կայքի «Տնտեսավարողի գրանցում» բաժնում գրանցված է 28․851 տնտեսավարող։

Կատարվել է սննդի շղթայի օպերատորների բազայում գրանցված տնտեսավարողների թիրախային իրազեկում. հստակեցված է 11 500 էլեկտրոնային փոստ, որոնց տարբեր խմբերի՝ ըստ թեմայի, ուղարկվել է տեղեկատվություն (սպանդային մթերքի և մսամթերքի մակնշման մեջ նշված սննդային արժեքի վերաբերյալ տեղեկության հստակեցման, սննդային հավելումների և բուրավետիչների ստանդարտների ցանկում փոփոխությունների, ՀԱԲԼԾԿ ՊՈԱԿ-ի հավատարմագրման ոլորտի ընդլայնման, սպանդանոցային կետ սահմանելու և դրան ներկայացվող պահանջների վերաբերյալ կառավարության որոշման, Տիմոշա ՍՊԸ արտադրության հալվաների վաճառքի արգելքի, Եվրամիություն մեղր և մեղվամթերք արտահանելու մասին, ինչպես նաև Ուղեցույց արտահանող տնտեսավարողների համար): Տեսչական մարմնի snund.am կայքում բացվել է սահմանային անհամապատասխանությունների մասին հրապարակման էջ, որտեղ ըստ ոլորտների առանձնացված-համակարգված տեղադրվել են 2023-2024թթ. հայտնաբերված բոլոր անհամապատասխանություններն ու ձեռնարկված գործողությունները (<https://snund.am/hy/page/haytnabervats-anhamapataskhanvouthyvounner/248>):

Տեսչական մարմնի snund.am կայքում բացվել է «Կարանտին կետեր» էջը:

# ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅՈՒՆ

1. «***Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում»***

Տեսչական մարմնի և Եվրասիական տնտեսական միության ու Եվրասիական տնտեսական հանձնաժողովի միջև, մասնավորապես Հայաստանի Հանրապետության և Եվրասիական տնտեսական միությանն լիազոր մարմինների միջև տեղեկատվության փոխանակում պաշտոնական գրությունների, նամակագրությունների, հեռախոսազանգերի միջոցով, շուրջ 194 տեսակոնֆերանսների ձևաչափով բազմաթիվ խորհրդակցությունների, նիստերի կազմակերպում և համակարգում։ Հայկական պատվիրակության Փարիզում կայացած Կենդանիների առողջության համաշխարհային կազմակերպության անդամ պետությունների պատվիրակների ամենամյա գլխավոր գագաթնաժողովին մասնակցության ընթացում Եվրասիական տնտեսական միության անդամ պետությունների, մասնավորապես՝ Ռուսաստանի, Բելառուսի, Ղազախստանի լիազոր մարմինների պատվիրակությունների հետ արտահանման, ներմուծման, կազմակերպությունների երրորդ երկրների ռեեստրում գրանցման հետ կապված հանդիպումներ-քննարկումներ։

1. «***Հայաստանի Հանրապետությունում դիվանագիտական կառույցների, օտարերկրյա պետությունների լիազոր մարմինների և միջազգային կազմակերպությունների միջև  համագործակցությանն ուղղված աշխատանքների իրականացում»***

Անասնաբուժության, սննդամթերքի անվտանգության և բուսասանիտարիայի ոլորտում կենդանի կենդանիների, կենդանական և ոչ կենդանական ծագման ապրանքների ներմուծման և արտահանման ժամանակ տեղեկատվության ճշտումներ, տեղեկատվության փոխանակումներ, տեսակապի միջոցով խորհրդակցություններ, քննարկումներ են կազմակերպվել մի շարք պետությունների լիազոր մարմինների (Ամերիկայի Միացյալ Նահանգներ, Բրազիլիա, Գերմանիա, Հունաստան, Իտալիա, Բելգիա, Ֆրանսիա, Քաթար, Քուվեյթ, Իրաք, Իրանի Իսլամական Հանրապետություն, Բելառուս, Ռուսաստան, ՈՒկրաինա և այլն) և միջազգային կազմակերպությունների (FAO, WOAH, WOH, WFP, UN, TAIEX, DG SANTE, BTSF և այլն) ու դիվանագիտական կառույցների (ԱՄՆ, ԵՄ, ԻԻՀ, Գերմանիա, Ֆրանսիա, Իտալիա, Թաիլանդ և այլն) ներկայացուցիչների հետ։ ՀՀ-ԵՄ Համապարփակ և ընդլայնված գործընկերության համաձայնագրի՝ Առևտրի հարցերով գործընկերության կոմիտեի վեցերորդ նիստի արդյունքում ընդունված «Գործառնական եզրակացություններ» (Operational conclusions) փաստաթղթում ամրագրված ՀՀ-ԵՄ ՀԸԳՀ Մաս VI-ի («Առևտուր և առևտրին առնչվող հարցեր») գլուխների և համապատասխան ճանապարհային քարտեզների՝ ԵՄ գործընկերների հետ տեղի են ունեցել շարունակական աշխատանքային քննարկումներ, մասնավորապես Հայաստանի Հանրապետությունից Եվրամիության երկրներ ձկան և ձկնամթերքի, ինչպես նաև այլ կենդանական ծագման սննդամթերքների արտահանմանն ուղղված աշխատանքներ։

Իրանի Իսլամական Հանրապետության դեսպանության առևտրատնտեսական կցորդի և դեսպանի հետ համագործակցությանն ուղղված աշխատանքների արդյունքում կրկին վերաբացվել է Հայաստանի Հանրապետությունից արաբական մի շարք երկրներ (Քուվեյթ, Իրաք) Իրանի Իսլամական Հանրապետության տարածքով, որպես տարանցիկ երկիր, կենդանի կենդանիների (խոշոր և մանր եղջերավոր կենդանիների) տեղափոխումը։

Իրականացվել են Տեսչական մարմնի և ՀԱԲԼԾԿ ՊՈԱԿ-ի աշխատակիցների արտասահմանյան երկրներ գործուղումների հետ կապված կազմակերպման և համակարգման աշխատանքներ։

Բուսասանիտարիայի ոլորտում միջազգային փորձն ուսումնասիրելու նպատակով հարցում է իրականացվել մի շարք պետությունների լիազոր մարմիններին (Լեհաստան, Շվեդիա, Էստոնիա, Խորվաթիա, Կանադա, Մեծ Բրիտանիա, Ֆինլանդիա, Բուլղարիա, Գերմանիա, Հունգարիա, Նորվեգիա, Չեխիա, Սլովենիա, Բելգիա), որոնցից ստացված տեղեկատվությունն ուղարկվել է համապատասխան ստորաբաժանումներին։

ՄԱԿ-ի պարենի և գյուղատնտեսության կազմակերպության (FAO) հետ սերտ համագործակցության շրջանակում Տեսչական մարմնի և ՀԱԲԼԾԿ ՊՈԱԿ-ի աշխատակիցների համար իրականացվել են՝ Հայաստանի Հանրապետությունում մանր եղջերավոր կենդանիների ժանտախտ (PPR) հիվանդության ախտորոշման վերապատրաստման դասընթացներ, երկիրը PPR-ից ազատ ճանաչվելու համապատասխան նյութերի պատրաստում, հակաբիոտիկների ռեզիստենտականության՝ AMR-ի ծրագրի արդյունքների ամփոփում, քննարկում։

Կենդանիների առողջության համաշխարհային կազմակերպության (WOAH)հետՏեսչական մարմնի կոնտակտ անձը իր լիազորությունների շրջանակում մասնակցել է կենդանիների երկար տարածության վրա փոխադրման, կենդանիների բարեկեցության ԿԱՀԿ ազգային համակարգողների տարածաշրջանային քննարկումներին։

«Ավելի լավ դասընթաց ավելի անվտանգ սննդի համար» (BTSF) Եվրոպական Հանձնաժողովի նախաձեռնության շրջանակներում Տեսչական մարմնի և ՀԱԲԼԾԿ ՊՈԱԿ-ի աշխատակիցները մասնակցել են սննդամթերքի անվտանգության ոլորտին առնչվող մի շարք վերապատրաստման դասընթացներին։

ԹԱՅԵՔՍ Եվրոպական հանձնաժողովի տեխնիկական աջակցության և տեղեկատվության փոխանակման գործիքի (Technical Assistance and Information Exchange - TAIEX) շրջանակներում Տեսչական մարմնի և ՀԱԲԼԾԿ ՊՈԱԿ-ի աշխատակիցները մասնակցեցին Եվրոպական Հանձնաժողովի փորձագիտական առաքելության կողմից կազմակերպված ՎՎՀԿԿ-ի (HACCP), ինչպես նաև կենդանական ու բուսական ծագման սննդամթերքում և կերերում բացահայտման կամ հաստատման մեթոդներով աղտոտիչների որոշման վավերացման և ստուգման վերաբերյալ վերապատրաստման դասընթացներին։

Ամերիկայի Միացյալ Նահանգների պաշտպանության դեպարտամենտի վտանգների նվազեցման գործակալության (DTRA) հետ միասին կազմակերպվել է Տեսչական մարմնի և ՀԱԲԼԾԿ ՊՈԱԿ-ի գործառույթներին առնչվող աշխատակիցների վերապատրաստման դասընթացներ։

Ամերիկայի Միացյալ Նահանգների պաշտպանության դեպարտամենտի վտանգների նվազեցման գործակալության (DTRA) կապալառու «Սի Էյջ Թու Էմ Հիլլ» (CH2MHILL) ընկերության և DTRA-ի կողմից Կենսաբանական վտանգների նվազեցման ծրագրի շրջանակներում Տեսչական մարմնի աշխատակիցները մասնակցել են դաշտային համաճարակաբանության վերապատրաստմանն առնչվող մի շարք դասընթացների։

Տեսչական մարմնի ղեկավարը ընդունել է Ամերիկայի Միացյալ Նահանգների տարածաշրջանային գյուղատնտեսական հարցերով կցորդ Ռիշան Չոդհրիին և գյուղատնտեսության ավագ մասնագետ Դեմնա Ձիրկվաձեին։ Պաշտոնյաները քննարկել են երկու երկրների միջև առևտրի զարգացմանը խոչընդոտող խնդիրները և դրանց վերացման համար հնարավոր ջանքերի ներդրման կարևորությունը: Երկուստեք ընդգծվել է սննդամթերքի անվտանգության ոլորտում համագործակցությունն ակտիվացնելու անհրաժեշտությունը։

Տեսչական մարմնի ղեկավարն ընդունել է Հայաստանում Արգենտինայի Հանրապետության դեսպանության հյուպատոս և կոմերցիոն բաժնի ղեկավար Նիկոլաս Պասամանին։ Հանդիպումը կազմակերպվել էր արգենտինական կողմի նախաձեռնությամբ և կրում էր ճանաչողական բնույթ: Քննարկվել են Արգենտինայից Հայաստան մսամթերքի, կաթնամթերքի և կենդանական ծագման այլ մթերքների, ինչպես նաև Հայաստանից Արգենտինա որոշակի ապրանքատեսակների արտահանման-ներմուծման վերաբերյալ համագործակցության հնարավորությունները՝ հաշվի առնելով նաև Արգենտինայում հայկական մեծաքանակ համայնքի առկայությունը: Տեսչական մարմնի ղեկավարը ներկայացրել է Հայաստանի՝ որպես ԵԱՏՄ անդամ երկրի, անասնաբուժական ենթահսկման բեռների ներմուծման պահանջները, կարգը, սահմանափակումները, երրորդ երկրների ռեեստրներում կազմակերպությունների գրանցման ընթացակարգերը: Պայմանավորվածություն է ձեռք բերվել իրար փոխանցել վերոնշյալ գործընթացները կարգավորող իրավական ակտերը։

Արգենտինայի դեսպանության հյուպատոսը հույս է հայտնել, որ առաջիկայում երկու երկրների համագործակցությունը սննդամթերքի անվտանգության ոլորտում առավել կակտիվանա:

Տեսչական մարմնի ղեկավարն ընդունել է Հայաստանում Եվրամիության պատվիրակությանը՝ դեսպան Վասիլիս Մարագոսի գլխավորությամբ։ Հանդիպման ընթացքում քննարկվել են ԵՄ-ՀՀ երկկողմ առևտրային հարաբերությունների ընդլայնման վերաբերյալ հարցեր, մասնավորապես՝ Հայաստանի Հանրապետությունից սննդամթերքի արտահանմանը խոչընդոտող խնդիրների վերացման ուղղությամբ համագործակցության անհրաժեշտությունը։ Քննարկվել են նաև աշխարհագրական նշումներին (GI) առնչվող հարցեր՝ պայմանավորված համապարփակ և ընդլայնված գործընկերության համաձայնագրով (CEPA) ստանձնած պարտավորություններով: Մտքեր են փոխանակվել ոլորտային բացերի վերհանման, դրանց վերացման և, հատկապես, համակարգի կատարելագործմանն ուղղված աշխատանքներին տարբեր ծրագրերի միջոցով ԵՄ աջակցության վերաբերյալ։ Տեսչական մարմնի ղեկավարը հույս է հայտնել, որ սերտ համագործակցության արդյունքում հնարավոր կլինի առավել հեշտացնել աշխատանքներն արտահանման գործընթացների ժամանակ, ինչն էլ, իր հերթին, կնպաստի երկկողմ առևտրային հարաբերությունների զարգացմանն ու աշխուժացմանը։

# ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐ

Իրականացվել է արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության երրորդ երկրների ռեեստրի վարման աշխատանքներ։

Բաժնի կողմից իրականացվել է նաև Եվրասիական տնտեսական միության անդամ մի պետությունից Եվրասիական տնտեսական միության անդամ մյուս պետություն փոխադրվող՝ հսկման ենթակա ապրանքների արտադրություն, վերամշակում և (կամ) պահպանում իրականացնող կազմակերպությունների և անձանց ռեեստրի վարման աշխատանքներ։

Տարվել են աշխատանքներ՝ Տեսչական մարմնի Կենդանի կենդանիների կարանտինի վերահսկման գործընթացի ավտոմատացման համակարգի սպասարկմանը և վարմանն ուղղված, ապահովվել է համակարգի անխափան աշխատանքը։

Ապահովվել է Տեսչական մարմնի կառուցվածքային և տարածքային ստորաբաժանումների համացանցի, հեռախոսային կապի, համակարգչային սերվերի սպասարկման և աշխատակիցների անհատական համակարգիչների ու այլ տեխնիկական միջոցների անխափան գործարկում, արդիականացում, օպերացիոն համակարգերի տեղադրում և թարմացում, սերվերների անվտանգության ապահովում, ներքին ցանցի սեգմենտացիայի վերակառուցում, ցանցային սարքավորումների ծրագրային համակարգրերի թարմացում։

Սպանդանոցային մորթի կազմակերպման համակարգի գործարկման ընթացքում շարունակվել է տեխնիկական սպասարկումը և նոր ֆունկցիոնալի ավելացումը։ Ավելացվել է ներմուծված ԽԵԿ-ի և ներմուծված խոզերի մորթի հնարավորությունը, լրամշակվել են հաշվետվությունների բաժինները։

Շարունակվել են աշխատանքները տեխնիկական կանոնակարգերի օբյեկտ հանդիսացող արտադրանքի պետական գրանցման վկայականների միասնական ռեեստր մուտքագրվող տեղեկատվության գնահատման և մուտքագրման ուղղությամբ։ 2024 թվականի ընթացքում իրականացվել են 4784 անուն արտադրանքի պետական գրանցում։

Տարվել են աշխատանքներ՝ Տեսչական մարմնի Լամբրոն Էլեկտրոնային կառավարման միասնական համակարգի ներդրմանն ուղղված։

2024 թվականի ընթացքում բաժնի կողմից նախաձեռնվել է Տեսչական մարմնի մարզային ստորաբաժանումներում և սահմանային պետական վերահսկողության բաժիններում ներքին ինտերնետ կապով ապահովումը և տարվել են բանակցություններ Հայաստանի Հանրապետության բարձր տեխնոլոգիական և արդյունաբերության նախարարության հետ։ Տարվա ընթացքում ներքին ինտերնետ կապով ապահովվել է Բավրա-Գյումրի սահմանային պետական վերահսկողության բաժինը, Սյունիքի մարզի Մեղրի, Սիսիան, Գորիս և Կապան քաղաքներում տեղակայված մասնաշենքերը։

Եվրասիական տնտեսական միության շրջանակներում 40, 41, 42, 43, 45 և 59, 60, 61 ընդհանուր գործընթացների ներդրման աջակցման շրջանակներում տարվել են աշխատանքներ վերոգրյալ ընդհանուր գործընթացների ԵԱՏՄ ծրագրային ապահովումների թեստավորման մասով։ Թեստավորումների ընթացքում առաջացած խնդիրները փոխանցվել են ԷԿԵՆԳ ՓԲԸ-ին և ԵՏՄ-ին՝ դրանց շտկման նպատակով։

Սահմանային պետական վերահսկողության էլեկտրոնային ինֆորմացիոն ավտոմատացված համակարգերի ներդրման շրջանակներում շարունակվել են աշխատանքները Տեսչական մարմնի Լամբրոն էլեկտրոնային կառավարման համակարգի շրջանակներում սահմանային վերահսկողության մոդուլի ներդրման և պիլոտային թեստավորման աշխատանքները։ Ընթացքի մեջ է այն՝ ՌԴ բուսասանիտարական հսկողության Արգուս Ֆիտո համակարգի հետ ներդրումը, որը գտնվում է ավարտական թեստավորման փուլում։ Նախատեսվում է այն ինտեգրել նաև Ազգային Մեկ պատուհան համակարգի հետ։

# ՌԻՍԿԵՐԻ ԿԱՌԱՎԱՐՈՒՄ ԵՎ ՎԵՐԼՈՒԾՈՒԹՅՈՒՆ

1. ***«Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացված դիմում բողոքների ուսումնասիրություն և գործողությունների իրականացում»***

Ուսումնասիրվել և պետական վերահսկողություն իրականացնելու առաջարկություններ են տրամադրվել քաղաքացիներից «Թեժ գիծ» հեռախոսակապով ստացված, ԶԼՄ-ներում, սոցիալական ցանցերում հրապարակված բողոքների վերաբերյալ՝ դիտարկելով հնարավոր ռիսկերը (մարդու կյանքին և առողջությանը վտանգի հավանական վնաս հասցնելու հավանականությունը և վնասի աստիճանը):

1. ***«Անասնաբուժության, սննդամթերքի անվտանգության, բուսասանիտարիայի բնագավառում գործունեություն իրականացնող տնտեսավարող սուբյետների վերաբերյալ տեղեկատվության հավաքագրում, ճշգրտում, համալրում»***

Սննդամթերքի անվտանգության, անասնաբուժության և բուսասանիտարիայի ոլորտներում գործունեություն իրականացնող տնտեսավարող սուբյեկտների բազայի թարմացման նպատակով, պետական վերահսկողության արդյունքների հիման վրա՝ նույնականացվել, ճշգրտվել և համալրվել է տնտեսավարողների վերաբերյալ տեղեկատվությունը:

1. ***«Տնտեսավարող սուբյեկտների ռիսկի գնահատման նպատակով՝ անասնաբուժության, սննդամթերքի անվտանգության և բուսասանիտարիայի բնագավառներում գործունեություն իրականացնող տնտեսավարող սուբյեկտներին ըստ անհատական և ոլորտային ռիսկերի ընդհանուր ռիսկայնության գնահատում»***

Պետական վերահսկողության արդյունքների գնահատմանը զուգընթաց իրականացվել է նաև Տեսչական մարմնի սննդի շղթայի օպերատորների բազայում գրանցված տնտեսավարող սուբյեկտների ընդհանուր ռիսկայնության գնահատում՝ համաձայն Հայաստանի Հանրապետության կառավարության 2019 թվականի նոյեմբերի 28-ի N 1687-Ն որոշման:

1. ***«Կերակրի աղում յոդի պարունակության նկատմամբ վերահսկողություն իրականացնելու ժամանակացույցը հաստատելու, Հայաստանի Հանրապետության գյուղատնտեսության նախարարի՝ 2016 թվականի մարտի 18-ի N 74-Ա և Հայաստանի Հանրապետության առողջապահության նախարարի 2016 թվականի մարտի 23-ի N 829-Ա համատեղ հրամանով սահմանված աշխատանքների իրականացում»***

Իրականացվել է պետական վերահսկողության ընթացքում նմուշառված և ներմուծված կերակրի աղում յոդի պարունակության նկատմամբ իրականացված լաբորատոր փորձաքննության արդյունքների վերլուծություն։ Ըստ սահմանված ձևաչափի՝ արդյունքները տրամադրվել են Հայաստանի Հանրապետության առողջապահության նախարարությանը։

**Ռիսկերի կառավարման նպատակով՝ իրականացվել են նաև հետևյալ աշխատանքները․**

* 2024 թվականի հունիս-սեպտեմբեր ամիսների կտրվածքով RASFF անդամ և ոչ անդամ երկրների ներմուծումների, արտահանումների և տարանցիկ փոխադրումների գործնթացի լաբորատոր վերահսկողության արդյունքում սննդամթերքի, միրգ բանջարեղենի, խմիչքների և այլն, կենդանիների կերերի ռիսկայնության, կենսաբանական, քիմիական և ֆիզիկական վտանգների արձանագրման հաճախականության, տեսակների, սահմանային սահմանափակումների վերաբերյալ տեղեկատվությունը համադրվել է Հայաստանի Հանրապետություն ներմուծված կենդանական ծագման սննդամթերքների և այլ սննդամթերքների հետ, որոնց մեջ ծանուցման համակարգով արձանագրվել են քիմիական (թունաքիմիկատների և պեստիցիդների մնացորդային քանակների գերազանցում), կենսաբական (վարակիչ հիվանդությունների հարուցիչներ) և ֆիզիկական (օտար մարմինների հայտնաբերում) վտանգներ։
* Հաշվի առնելով RASFF վերլուծության արդյունքները, Տեսչական մարմնի կողմից սահմանային պետական վերահսկողության շրջանակներում առաջարկվել է իրականացնել ուժեղացված վերահսկողություն՝ Հայաստանի Հանրապետությունում վտանգավոր սննդամթերքի ներմուծումները հնարավորինս բացառելու համար և համաձայն Մաքսային միության ՄՄ ՏԿ 021/2011; ՄՄ ՏԿ 033/2013; ԵԱՏՄ ՏԿ 040/2016 տեխնիկական կանոնակարգերի՝ իրականացվում են թիրախային փորձաքննություններ:
* Պատրաստվել է «Հայաստանի Հանրապետությունում արտադրված ձկան և մեղրի մեջ արգելված կամ անցանկալի կամ առավելագույն թույլատրելի սահմանաչափեր ունեցող նյութերի առկայության և անհամապատասխանությունների վերացմանն ուղղված հսկողության 2024 թվականի մոնիթորինգային ծրագրի» նախագիծը։
* **Մշակվել է «Հայաստանի Հանրապետության կառավարության 2022 թվականի օգոստոսի 11-ի N 1266-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի թվով 14 Հավելվածների կշիռների միավորների բաշխում։**
* Պետական վերահսկողություն իրականացնելու նպատակով Երևանի և մարզային կենտրոնների տեսուչների բաշխավածության ընթացիկ կազմակերպում հավասարության սկզբունքով։
* Պլանային, ինչպես նաև ոչ պլանային ստուգումների արդյունքների թվային վերլուծություն։
* 2024 թվականի 1-ին եռամսյակի ընթացքում արագ արձագանքման բաժնի կողմից իրականացված ստուգումների համեմատական վերլուծություն՝ վերջին երկու տարիների պլանային և արտապլանային ստուգումների հետ։
* Իրականացվել է EMS համակարգով անցած, սակայն որպես սննդի շղթայի օպերատորներ չգրանցված մսի իրացմամբ զբաղվող տնտեսավարողների վերաբերյալ Երևանի և մարզային կենտրոնների կողմից ներկայացված տեղեկատվության մշակում և վերլուծություն։
* Տեսչական մարմնի մարզային կենտրոնների կողմից ներկայացված՝ մարզերում առկա մսի իրացման կազմակերպությունների, ինչպես նաև Տեսչական մարմնում գործող՝ սննդի շղթայի օպերատորների վերաբերյալ տեղեկատվական առցանց հարթակի (ՍՇՕ բազա) իրացում (առևտուր) բաժնից՝ «մսի իրացում», «մսի վաճառակետ», «խանութ՝ մսի բաժնով» գրանցված տնտեսավարողների վերաբերյալ տեղեկատվության հավաքագրման, մշակման և վերլուծության արդյունքում տեղծվել է «մսի իրացմամբ» զբաղվող տնտեսավարողների բազա, որոնց մոտ իրականացվել է անասնահամաճարակային մշտադիտարկում։
* 2024 թվականի հունիսի 1-ից մինչև հոկտեմբեր ընկած ժամանակահատվածում «Բույսերի կարանտինի համառուսական կենտրոնի» պաշտոնական կայքում հրապարակված Եվրոպական միության սահմանային անցակետերում հայտնաբերված բույսերի կարանտին վնասակար օրգանիզմների  մասին Եվրասիական տնտեսական միության միասնական և Ռուսաստանի Դաշնության լրացուցիչ ցուցակների ծանուցումների տեղեկատվությունն ամսեկան կտրվածքով պարբերականորեն ուսումնասիրվել և Տեսչական մարմնի Սահմանային պետական վերահսկողության համակարգման բաժնի  կողմից տվյալ ժամանակահատվածում Հայաստանի Հանրապետություն ներմուծումների վերաբերյալ տրամադրված տեղեկատվության հետ համադրելով իրականացվել է վերլուծություն՝ բուսասանիտարական հսկման ենթակա մրգերում և բանջարեղեններում հայտնաբերված կարանտին վնասակար օրգանիզմների վերաբերյալ և ներկայացվել է առաջարկություն  Հայաստանի Հանրապետություն բուսասանիտարական հսկողության ենթակա բեռների ներմուծման դեպքում Հայաստանի Հանրապետություն տարածք կարանտին վնասակար օրգանիզմների ներթափանցումը կանխելու և ռիսկերը նվազագույնի հասցնելու նպատակով սահմանային ուժեղացված հսկողություն և թիրախային փորձաքննություններ իրականացնելու նպատակով։
* Տեսչական մարմնի 2024 թվականի ստուգումների տարեկան ծրագրի կազմում։
* Տեսչական մարմնի 2024 թվականի Գործունեության ծրագրի մշակում։

# ԱՐԱԳ ԱՐՁԱԳԱՆՔՈՒՄ

* Ուսումնասիրվել են քաղաքացիներից, պետական մարմիններից, տեղական ինքնակառավարման մարմիններից ստացված դիմում բողոքները, դրանցում բարձրացված՝ սննդամթերքի անվտանգության ոլորտին առնչվող հարցերը, և իրականացվել են վերահսկողական միջոցառումներ` ստուգում, դիտարկում, մշտադիտարկում։
* Ուսումնասիրվել են «Թեժ գիծ» հեռախոսակապով ստացված, ԶԼՄ-ներում, սոցիալական ցանցերում հրապարակված բողոքները, ամփոփովել են դրանց վերաբերյալ ոլորտային վարչությունների ներկայացրած մասնագիտական դիրքորոշումները, որոնց ամփոփումից հետո ձեռնարկվել են վերահսկողական գործողություններ։
* Ստացվել է 344 բողոք, որի արդյունքում իրականացվել է 243 վերահսկողական միջոցառում՝ 214 ստուգում, 38 դիտարկում, 23 վերահասցեագրում, 54 բողոքի տրվել է մասնագիտական պարզաբանում, իսկ որոշ դեպքերում, տվյալների թերի լինելու պատճառով, բողոքին ընթացք չի տրվել։
* Իրականացված վերահսկողական միջոցառումների արդյունքում արձանագրվել են թվով 110 խախտումներ։
* Հայտնաբերված անհամապատասխանությունները մեծամասամբ վերաբերել են սանիտարահիգիենիկ պայմաններին, ժամկետանց և մակնշման խախտումներով սննդամթերքի առկայությանը։
* Իրականացվել է դիմում-բողոքների և թեժ գծի բողոքների ուսումնասիրություն, մարզային կենտրոնների կատարած աշխատանքի հավաքագրում:

# ՎԵՐԱՀՍԿՈՂՈՒԹՅԱՆ ՈԼՈՐՏՆԵՐՈՒՄ ՌԻՍԿԵՐԻ ԱՌԿԱ ԻՐԱՎԻՃԱԿԻ ՎԵՐԼՈՒԾՈՒԹՅՈՒՆԸ, ԿԱՆԽԱՐԳԵԼԻՉ ԳՈՐԾՈՂՈՒԹՅՈՒՆՆԵՐԸ ԵՎ ԱՅՆ ՌԻՍԿԵՐԸ, ՈՐՈՆՑ ՎԵՐՀԱՆՄԱՆՆ ԵՆ ՈՒՂՂՎԱԾ, ԵՎ ՈՐՈՆՔ ԿԱՆԽԵԼ ԵՆ ԴՐԱՆՔ

# *ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՈԼՈՐՏ*

Սեզոնային և տոնական օրերին ռիսկային համարվող սննդամթերքի հնարավոր ռիսկերը բացառելու նպատակով Վարչության նախաձեռնությամբ իրականացվել են դիտարկումներ ձվի, պաղպաղակի նկատմամբ և ամառային ճամբարներում։

• Դիտարկում է իրականացվել ձվի արտադրության 5 պահեստներում և ձվի իրացման 21 կետերում։ Խախտումներ չեն հայտնաբերվել։

• Տեսչական մարմինը վերահսկողական միջոցառումներ է ձեռնարկել Կոտայքի մարզում գործունեություն ծավալող ամառային այն ճամբարներում, որոնք Հայաստանի Հանրապետության կրթության, գիտության, մշակույթի և սպորտի նախարարության կողմից համարվել են ռիսկային (2023թ. դրանցից 3-ում հայտնաբերվել էին խախտումներ): Ծաղկաձոր համայնքի տարածքում գործող «Լավա աղբյուր», «Հեքիաթային կիրճ» մանկական տուրիստական հանգստի կենտրոն, «Ավ-Կանա», «Արագած ճամբար», «Հասմիկ» մարզական սպորտ ճամբար և «Հանքավանի խոտորջուր առողջարան» ՍՊԸ-ներում իրականացված վերահսկողության արդյունքում խախտումներ և անհամապատասխանություններ չեն հայտնաբերվել:

• Պաղպաղակի նկատմամբ դիտարկումներ են իրականացվել 18 տնտեսավարողի մոտ։ Արդյունքում արձանագրվել են մակնշման անհամապատասխանություններ 2 տնտեսավարողի մոտ՝ «ԻԳԻԹ» ՍՊԸ-ի կողմից արտադրված «Պաղպաղակ կապուչինո պլոմբիր» և «Փինք Բերրի» ՍՊԸ-ի կողմից արտադրված «Վանիլային պաղպաղակ թխվածքաբլիթով՝ «Այս բուրգեր»» պաղպաղակներում։ Հետագծելիությունը ապահովելու նպատակով պետական վերահսկողություն է իրականացվել «ԻԳԻԹ» և «Փինք Բերրի» ՍՊ ընկերություններում, որի ամփոփումից հետո իրականացվել է իրազեկում պաղպաղակների վերաբերյալ՝ ներառելով նաև անվտանգային պահանջները։

Հայտնում եմ նաև, որ 2023թ․ մարտի 19-24-ն ընկած ժամանակահատվածում Եվրասիական տնտեսական հանձնաժողովի խորհրդի 94 որոշման համաձայն՝ Ռոսսելխոզնադզորի տեսուչները Տեսչական մարմնի տեսուչների հետ համատեղ իրականացրել են ստուգումներ «Դուստր Մարիաննա», «Երևան կաթ», «ԱԱ Տրանզիտ» ՍՊԸ-ներում։ Արձանագրված անհամապատասխանությունների արդյունքում արգելվել է ՀՀ-ից ՌԴ կաթնամթերքի արտահանումը։

Հիմնական արձանագրված խախտումներն են եղել՝

• Ռուսաստանի համար արգելված իրանական հումքի օգտագործումը,

• Հումքի և պատրաստի կաթնամթերքի հետագծելության համակարգերի բացակայությունը

• HACCP համակարգի սկզբունքների վրա հիմնված ընթացակարգերի ոչ լիարժեք ներդրվածությունը

• Համապատասխանության գնահատման ժամանակ համապատասխան տեխնիկական կանոնակարգերով սահմանված ոչ ամբողջ ցուցանիշներով լաբորատոր հետազոտությունների իրականացումը

• Կաթնամթերքի նկատմամբ Ազգային մոնիթորինգային ծրագրերի բացակայությունը։

Ռոսսելխոզնադզորի հետ արտահանման արգելանքի վերաբերյալ քննարկման շրջանակներում որպես լուծում առաջարկվել էր Ռուսաստանի Դաշնություն կաթնամթերք արտահանող կազմակերպությունների մոտ իրականացնել պետական վերահսկողություն և արդյունքում օրենսդրության պահանջներին համապատասխանող տնտեսավարողներին ներկայացնել Ռոսսելխոզնադզորի դիտարկմանը՝ արտահանման արգելանքը վերանայելու նպատակով։

Արդյունքում 8 տնտեսավարողների («Ալաշկերտ Գրուպ» ՍՊԸ, «Արաքս-2» ՍՊԸ, «Գրին Պրոդ» ՍՊԸ, «Սպայկա» ՍՊԸ, «ԷկոՏավուշ» ՍՊԸ, «Լուլա» ՍՊԸ, «Գոլդեն Գոութ» ՓԲԸ, «Երփին» Գ/Կ) նկատմամբ վերացվել է կաթնամթերքի արտահանման արգելանքը։

Հետագա բանակցությունների արդյունքում ներկայացվել են մի շարք կաթնամթերք արտադրող կազմակերպություններ, որոնք՝ ըստ ռուսական կողմի դիտարկման, չեն համապատասխանել ներքին հսկողության, մուտքային և արտադրական լաբորատոր հետազոտությունների, հումքի օգտագործման պահանջներով, ինչպես նաև չեն ունեցել դեպի Ռուսաստանի Դաշնություն ներմուծման պատմություն, հետևաբար չի դիտարկվել դրանց արգելանքի վերանայումը։

Հաշվի առնելով վերոգրյալը՝ Տեսչական մարմինը 2024 թվականի հունվար ամսին գրություն էր ներկայացրել Ռոսսելխոզնադզոր համատեղ վերահսկողություն իրականացնելու համար։ 2024 թվականի սեպտեմբերի 25-ից իրականացվել են համատեղ ստուգումներ 8 տնտեսավարողների մոտ՝ «Երեմյան Ֆարմ» ՍՊԸ, «Մարտին Սթար» ՍՊԸ, «Այգ Գրուպ» ՍՊԸ, Ա/Ձ Գոռ Սարգսյան, «Էլոլա» ՓԲԸ, «Իգիթ» ՍՊԸ, «Սիանար Չիզ Քոմփանի» ՍՊԸ, «Վիլիջ» ՍՊԸ (նախատեսված էր 10, 2 ստուգում չի իրականացվել՝ «Միլք Ֆեքթորի» ՍՊԸ-ում և «Դեագա» ՍՊԸ-ում)։

Որի արդյունքում վերցավել է 2 կազմակերպության՝ «Երեմյան Ֆարմ» ՍՊԸ և «Վիլիջ» ՍՊԸ արտահանման արգելանքը։

Միաժամանակ անընդահատ մատնանշվում են նույն թերությունները՝ հետագծելիության համակարգի բացակայություն, արտադրական հսկողության, լաբորատոր հսկողության ոչ լիարժեք իրականացնում և ազգային մոնիթորինգային ծրագրերի բացակայությունը։

# *ՍՆՆԴԱՅԻՆ ԳՈՐԾՈՆՈՎ ՊԱՅՄԱՆԱՎՈՐՎԱԾ ԹՈՒՆԱՎՈՐՈՒՄՆԵՐ*

2024 թվականի ընթացքում ՀՎԿԱԿ-ից Տեսչական մարմին է ներկայացվել 15 գրություն թունավորումների և հիվանդությունների վերաբերյալ։

6 թունավորման վերաբերյալ գրության դեպքում (թունավորվածների ընդհանուր թիվը` 37) ստուգումներ են բացվել 7 հանրային սննդի կազմակերպությունում և 1 արտադրություն/իրացում։ 6 տնտեսավարողի մոտ հայտնաբերվել են խախտումներ, որից 4-ի գործունեությունը կասեցվել է, 2 տնտեսավարող խախտումները վերացրել է ստուգման ընթացքում։ Արձանագրված խախտումների հիման վրա տնտեսավարողների նկատմամբ օրենքով սահմանված դեպքերում և կարգով կիրառվել են վարչական պատասխանատվության միջոցներ։ 1 տնտեսավարողի մոտ խախտումներ չեն հայտնաբերվել և կազմվել է տեղեկանք խախտումներ չհայտնաբերելու մասին, իսկ 1 ստուգում հնարավոր չի եղել իրականացնել, քանի որ վերանորոգման աշխատանքներով պայմանավորված վերջինս դադարեցրել է գործունեությունը։

7 գրությունը վերաբերել է աշխատակիցների պարբերական բժշկական զննության ժամանակ պաթոգեն ոսկեգույն ստաֆիլակոկի հարուցիչի առկայության կամ թոքերի տուբերկուլոզի արձանագրման դեպքերին։ Տնտեսավարողների մոտ իրականացվել են ստուգումներ։

Արձանագրված խախտումների հիման վրա 5 տնտեսավարողի նկատմամբ օրենքով սահմանված դեպքերում և կարգով կիրառվել են վարչական պատասխանատվության միջոցներ, 2 տնտեսավարողի մոտ խախտումներ չեն հայտնաբերվել։

2 գրության դեպքում վերահսկողություն չի իրականացվել՝

• Թունավորման պատճառ հանդիսացող սննդամթերքը սպառված է եղել և Տեսչական մարմնի կողմից նույնականացում իրականացնել հնարավոր չի եղել (օգտագործել են ՌԴ-ում բնակվող հարազատների կողմից ուղարկված ձկան խավիար)։

• Թունավորման պատճառ է հանդիսացել տնային պայմաններում պատրաստված կերակրատեսակը, որի նկատմամբ պետական վերահսկողության իրականացումը դուրս է Տեսչական մարմնի լիազորությունների շրջանակից։

# *ԱՆԱՍՆԱԲՈՒԺՈՒԹՅԱՆ ՈԼՈՐՏ*

Բրուցելոզը շարունակում է մնալ Հայաստանի Հանրապետությունում հանրային առողջապահության և տնտեսական ոլորտի գերակա խնդիր՝ լինելով կենդանիների և մարդկանց առողջության համար գլխավոր սպառնալիք: Գյուղատնտեսական կենդանիների պատվաստում» ծրագրի (այսուհետ՝ Ծրագիր) շրջանակներում հանրապետության խոշոր եղջերավոր կենդանիների մայրական կազմը՝ տարին երկու, իսկ մանր եղջերավոր կենդանիների մայրական կազմը՝ տարին մեկ անգամ ենթարկվում են բրուցելոզ հիվանդության նկատմամբ ախտորոշիչ հետազոտության:

2024 թվականի ընթացքում Ծրագրի շրջանակներում կատարված հետազոտությունների արդյունքում 4095 գլուխ խոշոր և մանր եղջերավոր կենդանիների մոտ արձանագրվել է բրուցելոզ: Համաձայն Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի 2013 թվականի հուլիսի 16-ի N418–Ն հրամանի հավելվածով հաստատված «Բրուցելոզ հիվանդության դեմ պայքարի և կանխարգելման» հրահանգի 20-րդ կետի 6-րդ ենթակետի՝ հիվանդ կենդանիներն անհապաղ մեկուսացվել են ընդհանուր գլխաքանակից և 15 օրվա ընթացքում ենթարկվել սանիտարական սպանդի:

Բրուցելոզ հիվանդությունը շարունակում է մնալ կենդանիների և մարդկանց առողջության համար գլխավոր սպառնալիքը: Ուստի անհրաժեշտ է մշակել հիվանդ կենդանու սանիտարական մորթի ենթարկելու արդյունքում փոխհատուցման և հիվանդ կենդանուց ստացված պայմանականորեն պիտանի մսեղիքի իրացման մեխանիզմներ:

2024 թվականի ընթացքում աճ է գրանցվել բնակչության շրջանում կենդանիների կողմից մարդկանց տուժելու դեպքերի առումով ստացվել է 20 շան, 4 կատվի, 1 ոզնու և 1 շնագայլի կողմից կենդանու կողմից մարդու տուժելու դեպքի վերաբերյալ տեղեկատվություն՝ հաստատված կատաղության դեպքերով: Կատաղության մեջ կասկածվող կենդանիները վերցվել են հսկողության տակ: Անկման և «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ-ի կողմից անասնաբուժական փորձարկման արձանագրությամբ հաստատված կատաղություն հիվանդության ախտորոշման դեպքերում՝ անմիջապես սահմանված կարգով տեղեկացվել է Առողջապահության նախարարության «Հիվանդությունների վերահսկման և կանխարգելման ազգային կենտրոն» ՊՈԱԿ-ին: Միաժամանակ, Տեսչական մարմնի նախաձեռնությամբ և Առողջապահության նախարարության հետ համատեղ, հանրապետության դպրոցներում իրականացվել են հանրային իրազեկման աշխատանքներ՝ կատաղության հիվանդության կանխարգելման վերաբերյալ: Տեսչական մարմինը դիմել է ՀՀ էկոնոմիկայի նախարարություն՝ ներկայացնելով թափառող կենդանիների գլխաքանակի նվազեցման, ընտանի կենդանիների կատաղություն հիվանդության դեմ պատվաստման պարտադիր պահանջ սահմանելու մասին իրավական ակտի մշակման անհրաժեշտությունը:

# *ԲՈՒՍԱՍԱՆԻՏԱՐԻԱՅԻ ՈԼՈՐՏ*

Բուսասանիտարիայի ոլորտում հիմնական խնդիրները կապված են պեստիցիդների նկատմամբ պետական վերահսկողության հետ։ Ներկայումս, Հայաստանի Հանրապետության օրենսդրությամբ, այս ոլորտի վերաբերյալ սահմանված պահանջները քիչ են և մեղմ, իսկ որոշ հարցեր ընդհանրապես կարգավորված չեն։

Բացակայում են օրենքներ բույսերի պաշտպանության համակարգի մասին։ Բնագավառում առկա խնդիրները կարելի է առանձնացնել ըստ հետևյալ փուլերի․

1․ **Պեստիցիդների պետական գրանցում**

Հայաստանի Հանրապետությունում, ի տարբերություն աշխարհի առաջավոր երկրների, պեստիցիդների գրանցումն իրականացվում է ամենաքիչ պահաջներով և ամենակարճ ժամկետներում։ Դա որոշակի ռիսկեր է առաջացնում կապված պեստիցիդների արդյունավետության հետ։ Այս խնդրի լուծման համար անհրաժեշտ է կատարել օրենսդրական փոփոխություններ, և պեստիցիդների գրանցումն իրականացնել հանրապետության տարբեր բնակլիմայական պայմաններում դրանց երկու տարի անընդմեջ դաշտային փորձարկումների արդյունքների հիման վրա։ Միայն այս պարագայում կարող ենք փաստել, որ Հայաստանի Հանրապետությունում գրանցվող պեստիցիդները կունենան բարձր կենսաբանական արդյունավետություն։ Սակայն հաշվի առնելով այն հանգամանքը, որ պեստիցիդների դաշտային փորձարկումները պետք է իրականացվեն համապատասխան գիտական ներուժ և տեխնիկական հագեցվածություն ունեցող գիտական կազմակերպություններում, ուստի անհրաժեշտ է մեր երկրում ապահովել նաև նշված կազմակերպությունների առկայությունը։

2․ **Պեստիցիդների ներմուծում**

Ներմուծման փուլի հետ կապված օրենսդրական կարգավորումները հիմնականում սահմանված են հստակ և ընդգրկուն (ցանկացած երկրի ցանկացած արտադրողի ներմուծած յուրաքանչյուր խմբաքանակից կատարվում է նմուշառում և ներկայացվում որակի լաբորատոր փորձաքննության)՝ ապահովելով ներմուծվող ապրանքի որակի պատշաճ վերահսկողությունը։ Այնուհանդերձ, ներմուծման փուլի հետ կապված առկա է իրավական կարգավորման բաց. բացակայում է բեռն ուղեկցող փաստաթղթերի ներկայացման պահանջը (պահանջվում է միայն դիմում)։

3․ **Պեստիցիդների իրացում**

Պեստիցիդների իրացման կազմակերպությունում ժամկետանց, անորակ և ոչ պիտանի պեստիցիդների հայտնաբերման դեպքում դրանց ոչնչացման կամ այլ կերպ չեզոքացման հնարավորությունը մեր երկրում բացակայում է։ Նախկինում նմանատիպ պեստիցիդներ հայտնաբերելու դեպքում՝ Տեսչական մարմինը (որպես միջանկյալ լուծում) դրանք ի պահ էր տալիս «Սննդամթերքի անվտանգության ռիսկերի գնահատման և վերլուծության գիտական կենտրոն» ՊՈԱԿ-ում։ Ներկայումս, կապված դրա անհնարինության հետ, Տեսչական մարմնի կողմից ամենամյա վերահսկողական աշխատանքների իրականացման ժամանակ հայտնաբերված ոչ պիտանի պեստիցիդները, ինչպես նաև ագրոքիմիկատները ի պահ են տրվում տնտեսավարողի պահեստում։ Թեպետ ոչ պիտանի պեստիցիդների կուտակումները պայթունավտանգ չեն, սակայն դրանց ազդող նյութերը թունավոր են, երբեմն՝ խիստ թունավոր, և կուտակումների պարագայում առկա է պեստիցիդների արտահոսքի պոտենցիալ ռիսկ, ինչը կարող է լուրջ խնդիրներ առաջացնել ինչպես շրջակա միջավայրի, այնպես էլ, որպես հետևանք, մարդու և կենդանիների կյանքի և առողջության համար։ Միաժամանակ, պայթունավտանգ և ռիսկային են ագրոքիմիկատներից ամոնիակային սելիտրայի (ամոնիումի նիտրատի) կուտակումները։ Հարցը, Տեսչական մարմնի նախաձեռնությամբ, մի քանի անգամ քննարկվել է Շրջակա միջավայրի, Արտակարգ իրավիճակների նախարարությունների և այլ շահառու գերատեսչությունների մասնագետների հետ, սակայն լուծում չի գտնվել։

Իրացման փուլի հետ կապված հաջորդ խնդիրն այն է, որ ներկա դրությամբ պեստիցիդների իրացման կազմակերպությունի համար խիստ սանիտարական պահանջներ են սահմանված, մասնավորապես՝ սանիտարապաշտպանական գոտու մասով, և այդ պատճառով իրացման կազմակերպությունները հիմնականում չեն համապատասխանում նշված պահանջներին։

Հայաստանի Հանրապետության օրենսդրությամբ՝ իրացման կազմակերպությունում թույլատրվում է իրականացնել պեստիցիդների չափածրարում, որը բացասական ազդեցություն է թողնում ինչպես պեստիցիդի որակի, այնպես էլ շրջակա միջավայրի և մարդու առողջության վրա։ Առաջավոր երկրների փորձի ուսումնասիրությունը ցույց է տվել, որ պետությունների մեծ մասում պեստիցիդների չափածրարումը իրացման կազմակերպությունում արգելված է։ Այդ գործողությունն արգելելը կնպաստի ռիսկերի նվազեցմանը՝ կապված ինչպես պեստիցիդի որակի, այնպես էլ շրջակա միջավայրի և մարդու առողջության հետ, ինչպես նաև հիմք կհանդիսանա իրացման կազմակերպությունում ներկայացվող սանիտարական պահանջները մեղմելու համար։

Բնագավառում միջազգային համագործակցությունն ամրապնդելու և դրանից բխող առավելություններն ապահովելու նպատակով առաջարկ է ներկայացվել EPPO-ին Հայաստանի անդամակցության գործընթացը սկսելու, որի արդյունքում Կառավարության կողմից այդ գործընթացը ակտիվ փուլում է։

**4․ Պեստիցիդների օգտագործում**

Հայաստանի Հանրապետությունում չի վարվում համատարած մասնագիտացված գյուղատնտեսություն։ Գյուղատնտեսության զարգացման, առողջ և բարձր բերք ստանալու կարևոր նախապայմաններից մեկը բույսերի պաշտպանության միջոցառումների պատշաճ կատարումն է։ Աշխարհում արդեն անցում է կատարվում վնասակար օրգանիզմների դեմ ինտեգրացված պայքարի մեթոդին, մինչդեռ մեր հողօգտագործողների մեծ մասը պեստիցիդների կիրառման վերաբերյալ չունի տարրական գիտելիքներ։ Միայն բարձր կենսաբանական արդյունավետություն ունեցող և բարձրորակ պեստիցիդի առկայությունը բավարար չէ ցանկալի արդյունք ստանալու համար։ Հողօգտագործողները պետք է տեղեկացված լինեն պեստիցիդների ճիշտ, տեղին, ժամանակին և սահմանված քանակով օգտագործման, ինչպես նաև դրանց սպասման ժամկետների վերաբերյալ: Անհրաժեշտ է, որ հողօգտագործողները ժամանակին և ճիշտ որոշեն բույսերի վնասակար օրգանիզմի տեսակը, զարգացման փուլը, դրանով վարակվածության աստիճանը, պետք է կարողանան ընտրել համապատասխան պեստիցիդը, դրանք օգտագործել ժամանակին, ճիշտ չափաքանակով և համապատասխան եղանակային պայմաններում: Հարկ է նշել, որ վերոնշյալ գործողություններից որևէ մեկը ոչ պատշաճ կամ սխալ կատարելու դեպքում պեստիցիդի արդյունավերտությունը խիստ ընկնում է՝ ընդհուպ մինչև զրոյական արդյունք։ Պեստիցիդների կիրառման հետ կապված խնդիրները բացի նրանից, որ անարդյունավետ են դարձնում դրանք, նաև խնդիրներ են ստեղծում բուսական ծագման մթերքում մնացորդային նյութերի քանակների գերազանցման մասով՝ այդ մթերքները դարձնելով վտանգավոր։ Նախորդ տարիներին, Տեսչական մարմնի կողմից բուսական ծագման մթերքներում պեստիցիդների մնացորդային նյութերի մոնիթորինգային ծրագրի շրջանակներում իրականացված լաբորատոր փորձաքննությունների արդյունքներով, Հայաստանի Հանրապետությունում աճեցված մշակաբույսերում հայտնաբերվել են պեստիցիդների մնացորդային նյութերի սահմանային թույլատրելի քանակության գերազանցման բազմաթիվ դեպքեր: Պեստիցիդների անթույլատրելի քանակության առկայությունը բուսական ծագման մթերքներում արդյունք են ֆերմերների և գյուղատնտեսական հողօգտագործողների կողմից ոչ ճիշտ գյուղատնտեսության վարման։

Ըստ էության վերոնշյալ խնդիրների լուծման մի քանի տարբերակներ կան․

* + - ստեղծել ֆերմերային տնտեսություններ, և յուրաքանչյուր տնտեսություն ունենա գյուղատնտես-աշխատակից, որը կհետևի գյուղատնտեսության վարման, այդ թվում՝ բույսերի պաշտպանության միջոցառումների, աշխատանքներին,
    - յուրաքանչյուր բնակավայրում ստեղծել նվազագույնը մեկ գյուղատնտես-մասնագետի հաստիք, որի գործունեությունը չի սահմանափակվի միայն խորհրդատվություն մատուցելով, այլև՝ կծառայի որպես ագրոնոմ,
    - զարգացնել գյուղատնտեսական խորհդատվական ծառայությունը։

Վերը թվարկված խնդիրների լուծման համար անհրաժեշտ են օրենսդրական փոփոխություններ. նոր օրենքի և դրանից բխող ենթաօրենսդրական ակտերի մշակում, պահանջների սահմանում, այդ պահանջների կատարման նկատմամբ վերահսկողության կարգի սահմանում և վերահսկող մարմնին լիազորությունների տրամադրում։ Բացի այդ, անհրաժեշտ է մշակել բույսերի պաշտպանության զարգացման ռազմավարություն և միջոցառումների ցանկ, որտեղ կամրագրվեն վերոնշյալ բոլոր խնդիրների լուծման ուղիները և ճանապարհային քարտեզը։

# *ՌԻՍԿԵՐԻ ԳՆԱՀԱՏՈՒՄ (ԿԱՌԱՎԱՐՈՒՄ) ԵՎ ՎԵՐԼՈՒԾՈՒԹՅՈՒՆ*

Սննդամթերքի անվտանգության, անասնաբուժության և բուսասանիտարիայի բնագավառներում ռիսկերի վերլուծությունն արդյունավետ իրականացնելու նպատակով՝ առաջնային է ռիսկի գնահատման, ռիսկի կառավարման և հաղորդակցման շղթայի փողկապակցված գործունեությունը։ Տեսչական մարմինն այս շրջափուլում առնչվում է մի շարք խոչընդոտների:

1. **Ռիսկերի գնահատում և հաղորդակցում**

Մարդու կյանքի և առողջության ապահովման նպատակով՝ սննդամթերքի անվտանգությանը սպառնացող ռիսկերի նպատակային և թիրախային կառավարման համար անհրաժեշտ է ապահովել ռիսկերի հաղորդակցումը գիտական կենտրոնների և Տեսչական մարմնի միջև։ Համաձայն գործող օրենսդրության՝ ռիսկի գնահատումն իրականացնում են Հայաստանի Հանրապետության կառավարության կողմից նշանակված գիտական կենտրոնները։ Ներկա պահին կառավարության կողմից նշանակված գիտական կենտրոն չկա, հետևաբար տեղեկատվության փոխանակում տվյալ պարագայում չի իրականացվում։

1. **Ռիսկերի կառավարում**

Ռիսկերի կառավարման գործընթացում Տեսչական մարմինն առնչվում է 3 հիմնական խնդիրների՝

1․ *Տեսչական մարմնի վերահսկողության ոլորտում գործունեություն իրականացնող տնտեսավարող սուբյեկտների վերաբերյալ ծրագրային տեղեկատվական բազայի (այսուհետ՝ Բազա) բացակայություն․*

Տնտեսավարող սուբյեկտների տվյալների պահպանման, դինամիկ փոփոխության և, համաձայն Հայաստանի Հանրապետության կառավարության 2019 թվականի նոյեմբերի 28-ի N1687-Ն որոշման, ռիսկայնության գնահատման գործընթացը թվայնացված չէ, Տեսչական մարմնում դեռևս ներդրված չէ տվյալների բազայի ապահովման ծրագրային համակարգ: Անհրաժեշտություն է դառնում Բազայի ծրագրային համակարգի ներդրումը, որտեղ մեկ տնտեսավարողի վերաբերյալ տեղեկատվությունը ամբողջական կներառվի մեկ բաղադրիչում։

2․ *Սննդի շղթայում ընդգրկված սննդի շղթայի օպերատորների գրանցում․*

Բազայում տնտեսավարողների գործունեության վերաբերյալ տեղեկատվությունը ձևավորող բաղադրիչներից է տնտեսավարողի կողմից որպես սննդի շղթայի օպերատոր գրանցվելու հայտը՝ համաձայն «Սննդամթերքի անվտանգության մասին» օրենքի 17-րդ հոդվածի։ Սակայն այս պահանջը լիարժեք չի կիրառվում տնտեսավարողների կողմից և, Տեսչական մարմնի վերահսկողության ոլորտում գործունեություն իրականացնող տնտեսավարող սուբյեկտների վերաբերյալ ամբողջական և հավաստի տվյալների բազա ունենալու նպատակով, անհրաժեշտություն է առաջանում ապահովել Օրենքի 17-րդ հոդվածի լիարժեք կիրարկումը՝ պարտավորեցնելով տնտեսավարողներին իրենց գործունեության սկսման, փոփոխության վերաբերյալ ծանուցել Տեսչական մարմնին։ Անհրաժեշտ է ներդնել տնտեսավարող սուբյեկտների կողմից իրենց գործունեության վերաբերյալ Տեսչական մարմին հաշվետվողականության մեխանիզմ։

3․ *Սննդի շղթայի օպերատորների վերաբերյալ տեղեկատվության ամբողջականություն*

Ռիսկի կառավարում իրականացնելու համար հարկավոր է նաև տիրապետել սննդի շղթայի օպերատորների գրանցման, գործունեության ոլորտի փոփոխության, մասնաճյուղերի, տարածքների չափերի, արտադրված սննդատեսակների ծավալի/քանակի, տեսականու, ներդրված որակի կառավարման համակարգերի վերաբերյալ տեղեկատվությանը, գնահատել նպատակային սպառողների շրջանակը, որոնք, ըստ էության, տնտեսավարող սուբյեկտների ռիսկայնության գնահատման գործընթացում որոշիչ դեր ունեցող բաղադրիչներից են: Սակայն Օրենքի 17-րդ հոդվածով պահանջվող տեղեկատվությունը սահմանափակ է, ուստի անհրաժեշտ է իրականացնել օրենսդրական փոփոխություն կամ մշակել պետական մարմիններից (որոնք տիրապետում են նման տեղեկատվության) տվյալ տեղեկատվության ստացման ընթացակարգեր:

# ԽՈՐՀՐԴԱՏՎԱԿԱՆ ԳՈՐԾՈՒՆԵՈՒԹՅՈՒՆԸ, ՏՆՏԵՍԱՎԱՐՈՂ ՍՈՒԲՅԵԿՏՆԵՐԻ ԿՈՂՄԻՑ ՀԱՃԱԽ ՏՐՎՈՂ ՀԱՐՑԵՐԻ ՎԵՐՀԱՆՈՒՄԸ ԵՎ ԱՅՆ ԻՐԱՎԱԿԱՆ ԱԿՏԵՐԸ, ՈՐՈՆՔ ՏԱԼԻՍ ԵՆ ԴՐԱՆՑ ՀՍՏԱԿ ՊԱՏԱՍԽԱՆՆԵՐԸ

Տեսչական մարմնի մասնագետների կողմից շուրջ 950 քաղաքացու և տնտեսավարողի տրամադրվել է սննդամթերքի անվտանգության ոլորտին առնչվող խորհրդատվություն, մասնավորապես. օրենսդրական պահանջներին, արտադրության կազմակերպմանը, սանիտարահիգիենիկ պայմաններին, ՎՎՀԿԿ համակարգերին, համապատասխանության գնահատման ընթացակարգերին, ստանդարտացման փաստաթղթերին ներկայացվող պահանջների վերաբերյալ։

Դրանց հստակ պատասխանները տրվում են հիմք ընդունելով հետևյալ իրավական ակտերը՝

• «Սննդամթերքի անվտանգության մասին» օրենք,

• Մաքսային միության հանձնաժողովի 2011 թվականի դեկտեմբերի 9-ի N 880 որոշմամբ հաստատված «Սննդամթերքի անվտանգության մասին» (ՄՄ ՏԿ 021/2011) տեխնիկական կանոնակարգ,

• Մաքսային միության հանձնաժողովի 2011 թվականի դեկտեմբերի 9-ի N 881 որոշմամբ հաստատված «Սննդամթերքի մակնշման մասին» (ՄՄ ՏԿ 022/2011) տեխնիկական կանոնակարգ,

• Մաքսային միության հանձնաժողովի 2011 թվականի օգոստոսի 16-ի N 769 որոշմամբ հաստատված «Փաթեթվածքի անվտանգության մասին» (ՄՄ ՏԿ 005/2011) Մաքսային միության տեխնիկական կանոնակարգ,

• Եվրասիական տնտեսական միության այն տեխնիկական կանոնակարգերը, որոնց պահանջները տարածվում են տվյալ ապրանքատեսակի վրա,

• Հայաստանի Հանրապետության կառավարության 2011 թվականի հունվարի 20-ի «Սննդամթերքի հիգիենային ներկայացվող պահանջների տեխնիկական կանոնակարգը հաստատելու մասին» N 34-Ն որոշում և այլն։

Պարբերաբար տնտեսվարողներին մասնագետների կողմից տրամադրվել է խորհրդատվություն` բուսասանիտարիայի բնագավառին առնչվող մի շարք հարցերի վերաբերյալ: Մասնավորապես, պեստիցիդների և ագրոքիմիկատների գրանցման ընթացակարգերի և գրանցման համար պահանջվող փաստաթղթերի («Բուսասանիտարիայի մասին» ՀՀ օրենք, «Սննդամթերքի անվտանգության պետական վերահսկողության մասին» ՀՀ օրենք, ՀՀ կառավարության 2022 թվականի հուլիսի 21-ի № 1117-Ն որոշում), կարանտին բուսասանիտարական հսկողության ենթակա ապրանքների ներմուծման և արտահանման հետ կապված ընթացակարգերի և պահանջվող փաստաթղթերի, բուսասանիտարական հավաստագրի տրամադրման դեպքերի (ՀՀ կառավարության 2007 թվականի օգոստոսի 30-ի № 1093 որոշում, Մաքսային Միության հանձնաժողովի 2010 թվականի հունիսի 18-ի № 318 որոշում) վերաբերյալ։

# ՕՐԵՆՍԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐԻ ԿԱՏԱՐՄԱՆ ԱՌԱՋԱՐԿՆԵՐԸ՝ ՕՐԵՆՍԴՐԱԿԱՆ ԲԱՑԵՐԸ ԼՐԱՑՆԵԼՈՒ, ՍՏՈՒԳՈՒՄՆԵՐԻ ԱՐԴՅՈՒՆԱՎԵՏՈՒԹՅՈՒՆԸ ԲԱՐՁՐԱՑՆԵԼՈՒ ԵՎ ՏՆՏԵՍԱՎԱՐՈՂ ՍՈՒԲՅԵԿՏՆԵՐԻ ՀԱՄԱՐ ՎԱՐՉԱԿԱՆ ԵՎ ՎԵՐԱՀՍԿՈՂԱԿԱՆ ԲԵՌԸ ՆՎԱԶԵՑՆԵԼՈՒ ՆՊԱՏԱԿՈՎ

* «Վտանգավոր սննդամթերքի և կերի օգտահանման ու ոչնչացման կարգը սահմանելու և Հայաստանի Հանրապետության կառավարության 2015 թվականի սեպտեմբերի 10-ի N 1060-ն որոշումն ուժը կորցրած ճանաչելու մասին» որոշման նախագծի վերաբերյալ կարգի փոփոխության համար առաջարկվել է՝

1. 5-րդ կետ՝ «Եթե տնտեսավարող սուբյեկտը գրավոր հայտարարությամբ հրաժարվում է լաբորատոր փորձարկման ենթարկել արտադրանքը, ապա տվյալ արտադրանքը մասնագիտական կազմակերպության կողմից ենթակա է ոչնչացման՝ այրման եղանակով»:
2. 13-րդ կետ՝ «Փորձաքննության արձանագրությունը և լիազոր մարմնի եզրակացությունն ստանալու օրվան հաջորդող տասն օրվա ընթացքում, օգտահանման ենթակա արտադրանքը տնօրինող տնտեսավարող սուբյեկտը պարտավոր է իրականացնել դրա օգտահանումը պետական վերահկողություն իրականացնող պաշտոնատար անձի ներկայությամբ»:
3. 17-րդ կետ՝ «Օգտահանման ենթակա արտադրանքի խմբաքանակի օգտահանումից հետո ստացված նոր արտադրանքի օգտագործումը որպես հումք և (կամ) իրացումը թույլատրվում է միայն Հայաստանի Հանրապետության օրենսդրությամբ սահմանված կարգով անվտանգությանը ներկայացվող պահանջներն ապահովելու դեպքում՝ տվյալ խմբաքանակի անվտանգությունը հավաստող փաստաթղթի առկայության (ոլորտային տեխնիկական կանոնակարգերով ամրագրված անվտանգության ցուցանիշների նկատմամբ լաբորատոր փորձաքննության հիման վրա):
4. 29-րդ կետ՝ «Լիազոր մարմնի կողմից պետական վերահսկողության ընթացքում հայտնաբերված մարդկանց և կենդանիների կյանքի ու առողջության համար ուղղակի վտանգ ներկայացնող վտանգավոր, ակնհայտ փչացման նշաններով արտադրանքը, որի խմբաքանակը չի գերազանցում 50 կիլոգրամը կամ 50 հատը կամ 50 լիտրը կամ դրա ընդհանուր արժեքի 100000 դրամը, հանվում է շրջանառությունից պետական վերահսկողություն իրականացնող պաշտոնատար անձի կողմից ձևափոխվում է (դենատուրիզացվում) ցանկացած մատչելի և հուսալի եղանակով՝ բացառելով որպես սննդամթերք օգտագործելու հնարավորությունը և առանց համապատասխան լաբորատոր փորձաքննության ոչնչացվում է տեղում։

Միաժամանակ առաջարկվել է Կարգում նախատեսել կետ սնանկ ճանաչված տնտեսավարողների մոտ առկա վտանգավոր սննդամթերքի օգտահանման և ոչնչացման գործընթացների վերաբերյալ։

* Մաքսային միության հանձնաժողովի 2011 թվականի դեկտեմբերի 9-ի N 880 որոշմամբ հաստատված «Սննդամթերքի անվտանգության մասին» (ՄՄ ՏԿ 021/2011) տեխնիկական կանոնակարգի 10-րդ հոդվածի համաձայն՝ սննդամթերքի արտադրության (պատրաստման) գործընթացների իրականացման ժամանակ, արտադրողի (պատրաստողը) կողմից պարտադիր է վտանգի վերլուծության և հսկման կրիտիկական կետերի համակարգի (ՎՎՀԿԿ) (անգլերեն տարբերակը՝ НАССР — Hazard Analysis and Critical Control Points) սկզբունքների վրա հիմնված ընթացակարգերի մշակումը, իրականացումն ու պահպանումը, և Տեսչական մարմնի կողմից իրականացված վերահսկողական միջոցառումների արդյունքում հաճախ են արձանագրվում ՎՎՀԿԿ համակարգի բացակայության կամ թերի մշակման և իրականացման հետ կապված խախտումները, հետևաբար տնտեսավարողներին աջակցելու և ԵԱՏՄ տեխնիկական կանոնակարգերով սահմանված պահանջների ազգային օրենսդրությամբ կարգավորման ենթակա պահանջների ապահովման, ինչպես նաև արտադրանքի անվտանգության ապահովման նպատակով Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակ առաջարկ է ներկայացվել մշակել ՎՎՀԿԿ սկզբունքների վրա հիմնված սննդամթերքի անվտանգության կառավարման համակարգերի, ընդհանուր պահանջների ազգային ստանդարտներ։ Մասնավորապես՝ ՎՎՀԿԿ սկզբունքների վրա հիմնված անվտանգության կառավարման համակարգերի մշակման կարգը հացի, կաթնամթերքի, ալկոհոլային խմիչքների, մսամթերքի արտադրության և հանրային սննդի կազմակերպությունների համար։
* Հաստատվել են բուսասանիտարիայի ոլորտին առնչվող Տեսչական մարմնի ղեկավարի մի շարք հրամաններ՝

1. 2024 թվականի փետրվարի 22-ի «Հայաստանի Հանրապետության տարածքում կարանտին բուսասանիտարական մշտադիտարկման 2024 թվականի տարեկան ծրագիրը հաստատելու և բուսասանիտարական մշտադիտարկում (մոնիթորինգ) իրականացնելու մասին» №372-Ա հրամանը,
2. 2024 թվականի սեպտեմբերի 12-ի «Բուսական ծագման մթերքում մնացորդային նյութերի, գենետիկորեն ձևափոխված օրգանիզմների առկայության մոնիթորինգային ծրագիրը հաստատելու մասին» № N2256-Ա հրամանը,
3. 2024 թվականի դեկտեմբերի 18-ի «Պեստիցիդների և ագրոքիմիկատների գրանցման հանձնաժողովի անհատական կազմը հաստատելու և Սննդամթերքի անվտանգության տեսչական մարմնի ղեկավարի 2023 թվականի հունիսի 14-ի №1406-Ա հրամանն ուժը կորցրած ճանաչելու մասին» № 2990-Ա հրամանը,

* Հայաստանի Հանրապետության կառավարության 2022 թվականի հուլիսի 21-ի N1104-Ն և 2004 թվականի ապրիլի 8-ի N514-Ն որոշումներում փոփոխություններ կատարելու վերաբերյալ առաջարկի ներկայացում ՀՀ էկոնոմիկայի նախարարություն,
* Տեսչական մարմնի ղեկավարի 2024 թվականի փետրվարի 7-ի «Հայաստանի Հանրապետության սննդամթերքի անվտանգության տեսչական մարմնի ղեկավարի 2023 թվականի հունիսի 23-ի N 1441-Լ հրամանում լրացումներ կատարելու մասին» N 145-Լ հրաման:
* Տեսչական մարմնի ղեկավարի 2024 թվականի մայիսի 10-ի «Հայաստանի Հանրապետության սննդամթերքի անվտանգության տեսչական մարմնի ղեկավարի՝ 2020 թվականի հունվարի 21-ի N 22-Լ հրամանում լրացումներ և փոփոխություններ կատարելու մասին» N 1233-Լ հրաման:
* «Հայաստանի Հանրապետության կառավարության 2010 թվականի հոկտեմբերի 21-ի N 1442-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագիծ:
* «Հայաստանի Հանրապետության կառավարության 2022 թվականի օգոստոսի 11-ի N 1266-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծ:
* ««Սննդամթերքի անվտանգության մասին» օրենքում լրացում կատարելու մասին» օրենքի նախագծի վերաբերյալ առաջարկություն է ներկայացվել օրենքի 13-րդ հոդվածում սննդի շղթայի օպերատորների պարտականությունների մեջ ավելացնել, որ եթե սննդամթերքի իրացումն իրականացվում է առաքման ծառայության միջոցով, ապա վերջինիս կողմից Հայաստանի Հանրապետության օրենսդրությամբ սահմանված սննդամթերքի անվտանգության բնագավառը կարգավորող օրենսդրության պահանջների ապահովումը սննդամթերքը ծառայությանը տրամադրող սննդի շղթայի պարտականությունն է՝ նկատի ունենալով հնարավոր ռիսկերը և այդ ծառայությունների նկատմամբ պետական վերահսկողություն իրականացնելու խոչընդոտները։
* Առաջարկություն է ներկայացվել «Հայաստանի Հանրապետությունում ստուգումների կազմակերպման և անցկացման մասին» օրենքում փոփոխություններ և լրացումներ կատարելու մասին» օրենքի նախագծի վերաբերյալ, մասնավորապես․

1. Նախագծի 2-րդ հոդվածում «Բացահայտված առանձին խախտումների և թերությունների վերացման վերաբերյալ տնտեսավարող սուբյեկտին օրենքով սահմանված դեպքերում ստուգման ընթացքում հանձնարարական (կարգադրագիր) տալու պարագայում, բացահայտված մյուս խախտումների մասով ստուգման վարույթը շարունակվում է իրականացվել սույն օրենքով սահմանված ընդհանուր կարգով։» պարբերությունը անհրաժեշտ է խմբագրել, քանի որ բոլոր դեպքերում էլ ստուգման վարույթը պետք է շարունակվի ընդհանուր կարգով։
2. Նախագծի 2-րդ հոդվածով սահմանել Տեսչական մարմնի կողմից տեղեկանքի, ստուգման ակտի էլեկտրոնային ստորագրման հնարավորություն, քանի որ շուտով գործարկվելու է Լամբրոն էլեկտրոնային համակարգը։
3. Օրենքի 4-րդ հոդվածի 3․1 մասի 1-9-րդ կետերով նախատեսված դեպքերում անցկացվող ստուգումների ընթացքում պարզաբանվում են միայն այն հարցերը, որոնք հիմք են հանդիսացել այդ ստուգումներն իրականացնելու համար, սակայն ստուգման իրականացման ժամանակ տեսուչները տեսնում են նաև այլ խախտումներ և իրավասու չեն արձանագրելու դրանք, անհրաժեշտ է համապատասխան լիազորություն սահմանել ստուգում իրականացնող տեսուչների համար, ինչպես նաև սննդային գործոնով պայմանավորված աղիքային վարակիչ հիվանդությունների և թունավորումների դեպքերի արձանագրման ժամանակ, ինչպես նաև ժամկետանց սննդամթերքի իրացման հիմնավոր փաստերի առկայության դեպքում արագ արձագանքման վերահսկողական գործառույթը ծառայողական վկայականի հիման վրա իրականացնելու լիազորություն սահմանել․
4. Օրենքի 3-րդ հոդվածի 2-րդ մասից «դրանք տրամադրողի տվյալները» հանել, քանի որ բողոք ներկայացնող անձինք խուսափում են ներկայացնել իրենց տվյալները։

* Առաջարկություն է ներկայացվել ««Սննդամթերքի անվտանգության պետական վերահսկողության մասին» օրենքում լրացում կատարելու մասին» օրենքի նախագծի վերաբերյալ․

1. «Սննդամթերքի անվտանգության պետական վերահսկողության մասին» օրենքի 8-րդ հոդվածում և 19-րդ հոդվածում կատարել համապատասխան փոփոխություններ և մինչև լաբորատոր փորձարկման արդյունքների ստացումը արտադրանքի իրացումը կասեցնելու լիազորություն սահմանել, 8-րդ հոդվածում դիտարկման ժամանակ սննդամթերքի հիգիենային ներկայացվող պահանջները ստուգելու լիազորություն սահմանել։
2. Արտադրության կամ վերամշակման փուլերում համապատասխանության գնահատման չենթարկված սննդամթերք հայտնաբերելու դեպքում, սահմանել տնտեսավարող սուբյեկտի գործունեությունը կամ այդ գործունեության առանձին գործառույթները կասեցնելու լիազորություն։
3. Սահմանել, որ արտադրական գործունեության կամ դրա առանձին գործառույթը կասեցնելու մասին որոշումն ուժի մեջ է մտնում լիազոր մարմնի պաշտոնական կայք էջում հրապարակվելու պահից, այդ մասով «Հայաստանի Հանրապետությունում ստուգումների կազմակերպման և անցկացման մասին» օրենքում փոփոխություններ և լրացումներ կատարելու մասին», ««Սննդամթերքի անվտանգության պետական վերահսկողության մասին» օրենքում լրացում կատարելու մասին», ««Տեխնիկական անվտանգության ապահովման պետական կարգավորման մասին» օրենքում լրացում կատարելու մասին» օրենքների նախագծերում բացառություն նախատեսել։
4. «Սննդամթերքի անվտանգության պետական վերահսկողության մասին» օրենքի 25-րդ հոդվածով սահմանված կարգով արտադրական գործունեությունը կասեցնելու դեպքում Պետական եկամուտների կոմիտեն սահմանափակում է արտադրողի կողմից մատակարարման փաստաթղթեր դուրս գրելու հնարավորությունը։
5. Սննդամթերքի անվտանգության պետական վերահսկողության մասին» օրենքի 25-րդ հոդվածով պետական վերահսկողություն իրականացնող պաշտոնատար անձանց լիազորություն տրամադրել կասեցման որոշման առկայության դեպքում տնտեսավարող սուբյեկտի մոտ տեսանելի վայրում կպչուն պիտակ ամրացնել տնտեսավարողի արտադրական գործունեության կասեցման մասին։
6. Սննդային գործոնով պայմանավորված աղիքային վարակիչ հիվանդությունների և թունավորումների դեպքերի արձանագրման ժամանակ առանց լաբորատոր փորձաքննության պատասխանին սպասելու արտադրանքի իրացումը կամ տնտեսավարողի գործունեությունը կասեցնելու մասին որոշման ընդունման լիազորություն սահմանել։
7. Սննդամթերքի անվտանգության բնագավառի խախտումների նույնականացման դեպքում, որոնք վտանգ են ներկայացնում ինֆեկցիոն հիվանդությունների առաջացման և տարածման, արտադրանքի իրացման կամ կասեցման վերաբերյալ որոշման ընդունման լիազորություն սահմանել։
8. Սննդային գործոնով պայմանավորված աղիքային վարակիչ հիվանդությունների և թունավորումների դեպքերի արձանագրման ժամանակ, ինչպես նաև ժամկետանց սննդամթերքի իրացման հիմնավոր փաստերի առկայության դեպքում արագ արձագանքման վերահսկողական գործառույթը ծառայողական վկայականի հիման վրա իրականացման հետ կապված հարաբերությունները։
9. Տեսչական մարմնի կողմից տեսանյութով կամ լուսանկարով արձանագրված իրավախախտումների դեպքում վարչական վարույթն իրականացնել հատուկ կարգով՝ իրավախախտման հատկանիշների պարզման և վարչական ակտի ընդունման փուլերով։

* Առաջարկություն է ներկայացվել «Վարչական իրավախախտումների վերաբերյալ Հայաստանի Հանրապետության օրենսգրքում լրացումներ կատարելու մասին» օրենքի նախագծի վերաբերյալ․

1. Տեսչական մարմնի լիազորությունների շրջանակում քննվող վարչական իրավախախտումների կրկնակիության դեպքերը բացառելու կամ նվազեցնելու ուղղությամբ խստացնել կրկին կատարված իրավախախախտումների համար նախատեսված վարչական պատասխանատվության միջոցները, չափը, 3-րդ անգամ կատարելու դեպքում՝ որպես վարչական տույժ կիրառել տնտեսական գործունեության կասեցում մեկ տարի ժամկետով։
2. Առաջարկվում է 2025 թվականից սկսած բոլոր վերստուգումների և տնտեսավարողի դիմումի հիման վրա իրականացվող ստուգումների դեպքում պետական վերահսկողության համար ծախսվող միջոցները տնտեսավրողի հաշվին կատարելու նպատակով համապատասխան փոփոխություններ կատարել գործող իրավական ակտերի մեջ և նոր ընդունվող իրավական ակտերում նկատի ունենալ։

# ՏՆՏԵՍԱՎԱՐՈՂ ՍՈՒԲՅԵԿՏՆԵՐԻ ԿՈՂՄԻՑ ԱՌԱՎԵԼ ՀԱՃԱԽ ԿԱՏԱՐՎՈՂ ՕՐԵՆՍԴՐՈՒԹՅԱՆ ԽԱԽՏՈՒՄՆԵՐԸ ԿԱՄ ՇԵՂՈՒՄՆԵՐԸ, ՈՐՈՆՔ ՎԵՐՀԱՆՎԵԼ ԵՆ ՏԵՍՉԱԿԱՆ ՄԱՐՄՆԻ ԿՈՂՄԻՑ, ԻՆՉՊԵՍ ՆԱԵՎ ԴՐԱՆՑ ՊԱՏՃԱՌՆԵՐԸ ԵՎ ՏԱՐԱԾՎԱԾՈՒԹՅՈՒՆԸ

Տնտեսավարող սուբյեկտների կողմից առավել հաճախ հանդիպում են օրենսդրության հետևյալ խախտումները՝

* Սննդի շղթայում ներգրաված անձնակազմի նախնական և պարբերական բժշկական զննությունների պարբերականաությունը խախտված է,
* Ստուգման ընթացքում հայտնաբերվել է պիտանիության ժամկետն անցած սննդամթերք,
* Իրացվում է սննդամթերք, որի հայերեն մակնշումը չի համապատասխանում արտադրողի բնօրինակ մակնշմանը,
* Չեն ձեռնարկվում համապատասխան միջոցներ՝ կենդանիների (ճանճեր, միջատներ, ուտիճներ, վնասատուներ, կրծողներ)՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ:
* Սննդամթերք տեղափոխող փոխադրամիջոցը չունի սանիտարական անձնագիր։
* Համապատսխանության գնահատման փաստաթղթերի բացակայություն․
* Ստանդարտացման նորմատիվ փաստաթղթերի բացակայություն։
* ՎՎՀԿԿ համակարգով սահմանված պահանջների չկատարում կամ թերի կատարում։
* Առանց Ձև N 5 անասնաբուժական վկայականի ոչ սպանդանոցային մսի իրացումը իրացում։
* Սանիտարական հիգիենիկ կանոնների պահպանման խախտումները,
* Առանց սանիտարական անձնագրերի ավտմեքենաների շահագործումը:
* Պեստիցիդների և ագրոքիմիկատների իրացման ժամանակ հիմնականում ապրանքների մակնշմանը ներկայացվող պահանջների խախտումներ, ավելի հազվադեպ՝ ժամկետանց կամ անորակ ապրանքների վաճառք, ինչպես նաև պեստիցիդների և ագրոքիմիկատների պահպանմանն ու տեղափոխմանը ներկայացվող պահանջների խախտումներ։
* Պետական գրանցում չունեցող պեստիցիդների և ագրոքիմիկատների, ինչպես նաև արտադրող երկրի և/կամ արտադրող կազմակերպության տվյալների անհամապատասխանություններով պեստիցիդների ներկրման դեպքեր: Ավելի հազվադեպ՝ սահմանված պահանջներին չհամապատասխանող պեստիցիդների ներկրման դեպքեր:

Որպես պատասխանատվության միջոց կիրառվել է վարչական տուգանք, սահմանափակում՝ իրացման փուլում իրականացվել է վաճառքի կասեցում, ժամկետանց ապրանքներն ի պահ են տրվել տնտեսվարողի պահեստում, իսկ մակնշման խախտումների համար տրվել են կարգադրագրեր՝ սահմանված խախտումները վերացնելու նպատակով, սահմանված կարգով և դեպքերում՝ վարչական վարույթի հարուցում։ Ներմուծման փուլում իրականացվել է ապրանքի ներմուծման եզրակացության տրամադրման մերժում:

Վերոնշյալ անհամապատասխանությունների դեպքում Հայաստանի Հանրապետության օրենսդրությամբ սահմանված դեպքերում և կարգով տնտեսավարող սուբյեկտների և դրանց ծառայողների նկատմամբ որպես կիրառված պատասխանատվության միջոցներ սահմանվել է վարչական տուգանք վարչական տույժի տեսակը։

# «ՀԱՆՐԱՊԵՏԱԿԱՆ ԱՆԱՍՆԱԲՈՒԺԱ­ՍԱՆԻՏԱՐԱԿԱՆ ԵՎ ԲՈՒՍԱՍԱՆԻՏԱՐԱԿԱՆ ԼԱԲՈՐԱՏՈՐ ԾԱՌԱՅՈՒԹՅՈՒՆՆԵՐԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ

Տեսչական մարմնի ենթակայությանն հանձնված ‹‹Հանրապետական անասնաբուժասանիտարական և բուսասանի­տա­րական լաբորատոր ծառայությունների կենտրոն›› ՊՈԱԿ-ը (այսուհետ՝ ՀԱԲԼԾԿ) 2024 թվականի ընթացքում իրականացրել է հետևյալ աշխատանքները.

1. Միջազգային ԱՄՆ ANAB ANSI կազմակերպության կողմից վերահաստատվել է Սննդամթերքի անվտանգության հետազոտությունների փորձարկման և Հատուկ վտանգավոր ախտածինների ռեֆերենս փորձարկման լաբորատորիաների միջազգային ձևաչափով ISO/IEL 17025:2017 հավատարմագրումը:
2. Միջազգային ֆրանսիական «Բյուրո վերիտաս» սերտիֆիկացնող կազմակերպության կողմից վերահաստատվել է Հատուկ վտանգավոր ախտածինների ռեֆերենս փորձարկման լաբորատորիայի ISO 35001:2019 (Կենսառիսկերի կառավարում) հավաստագրումը:
3. Կազմակերպության 14 մասնագետներ դոնորների աջակցությամբ վերապատրաստվել են արտերկրում՝ բարձրացնելով իրենց մասնագիտական որակավորումը:
4. ՀԱԲԼԾԿ-ն Էկոնոմիկայի նախարարության «Հավատարմագրման ազգային մարմին» ՊՈԱԿ-ի կողմից գնահատումից հետո վերահաստատել է Բուսասանիտարական և բույսերի պաշտպանության միջոցների հետազոտությունների փորձարկման լաբորատորիայի ԵԱՏՄ ձևաչափով ԳՕՍՏ ԻՍՕ/ԻԷԿ 17025-2019 ստանդարտի համապատասխան հավատարմագրումը (մնացած 2 հետազոտական ուղղությունների նույնանման աուդիտները ըստ ժամանակացույցի նախատեսված են 2025 թվականի հունվար-փետրվար ամիսներին):
5. ՀԱԲԼԾԿ-ն մեծ և հետևողական աշխատանքների արդյունքում ԳՕՍՏ ԻՍՕ/ԻԷԿ 17025-2019 ստանդարտի պահանջներով ԵԱՏՄ ձևաչափով հավատարմագրել է Այրում-Բագրատաշենի սահմանային հսկիչ կետի բուսասանիտարական լաբորատորիան: Նշված լաբորատորիան սահմանային հսկողության շրջանակներում իր շուրջօրյա գործունեությունը մեկնարկել է 2024 թվականի հուլիսի 29-ից:
6. 2024 թվականին արտաբյուջետային միջոցների հաշվին վերանորոգվել է 3 գերճշգրիտ սարքավորում (Հեղուկային քրոմատագրի մղիչ, ատոմային աբսորբցիոն սպեկտրաչափ, թեթև էլեմենտների կայուն իզոտոպների որոշման սարք):

7) ՀԱԲԼԾԿ-ն 2024 թվականին երկարատև նախապատրաստական հետևողական աշխատանքների արդյունքում դարձել է 2 դոնորական ֆինանսավորմամբ դրամաշնորհային ծրագրերի շահառու կամ համակատարող: Դրանք են՝

ա) «Ժանտախտի էկոլոգիական դինամիկան և բարելավված հսկողությունը Հարավային Կովկասում (Վրաստան և Հայաստան)»,

բ) Հայաստանում բրուցելոզի կանխարգելման, հայտնաբերման և վերահսկման համալիր մոտեցում»:

Ստորև ներկայացվում է ՀԱԲԼԾԿ-ի 2024 թվականի ընթացքում երեք հետազոտական ուղղություններով կատարված փորձարկումների վերաբերյալ տեղեկատվությունը.

1. Անասնաբուժություն.

ՀԱԲԼԾԿ-ի Հատուկ վտանգավոր ախտածինների ռեֆերենս փորձարկման լաբորատորիան իրականացրել է թվով 853076 փորձաքննություն (որից 824605-ը պետական պատվերի շրջանակներում), որոնց արդյունքում հայտնաբերվել են հետևյալ հիվանդությունները՝ խոշոր և մանր եղջերավորների բրուցելոզ՝ 4095, այլ վարակիչ (ինֆեկցիոն հիվանդություններ՝ 422, ինվազիոն (մակաբուծաբանական) հիվանդություններ՝ 85):

1. Սննդամթերքի անվտանգության հետազոտությունների փորձարկման լաբորատորիան հաշվետու ժամանակահատվածում իրականացրել է 2274 նմուշի (այդ թվում՝ 993-ը պետական վերահսկողության շրջանակներում), թվով 3838, (այդ թվում՝ 1731-ը պետական վերահսկողության շրջանակներում), որի արդյունքում հայտնաբերվել է թվով 367 սահմանված նորմերից շեղում:
2. Բուսասանիտարիա.

ՀԱԲԼԾԿ-ի Բուսասանիտարական և բույսերի պաշտպանության միջոցների փորձարկման լաբորատորիան ըստ բաժինների իրականացրել է հետևյալ ծավալի փորձարկման աշխատանքներ՝

ա) Պետական պատվերի շրջանակներում հետազոտվել է 2488 բուսական ծագման նմուշ, կատարվել է 5073 հետազոտություն, որոնց արդյունքում հայտաբերվել են 1392 կարանտին օրգանիզմներ:

բ) Ձեռնարկատիրական գործունեության շրջանակներում հաշվետու ժամանակահատվածում գլխամասային կառույցում իրականացվել է 11520 բուսական ծագման նմուշի նույն քանակով փորձարկում, որի արդյունքում հայտնաբերվել է թվով 840 կարանտին օրգանիզմ:

գ) Բագրատաշենի և Այրումի սահմանային հսկիչ կետի փորձարկման լաբորատորիայում 2024 թվականի հուլիսի 29-ից դեկտեմբերի 20-ը ընկած ժամանակահատվածում ձեռնարկատիրական գործունեության շրջանակներում իրականացվել է 3964 բուսական ծագման նմուշի նույն քանակով փորձարկում, որի արդյունքում հայտնաբերվել է թվով 61 կարանտին օրգանիզմ:

դ) Պետական պատվերի շրջանակներում հետազոտվել է 375 բույսի պաշտպանության միջոց, որոնցում իրականացվել է 504 փորձարկում և հայտնաբերվել է 24 անհամապատասխանություն:

ե) Ձեռնարկատիրական գործունեության շրջանակներում հետազոտվել է 590 բույսի պաշտպանության միջոց, իրականցվել է 751 փորձարկում, անհամապատասխանություններ չեն արձանագրվել:

# ՏԵՂԵԿԱՆՔ

# ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ ԲՅՈՒՋԵԻ ԿԱՏԱՐՈՂԱԿԱՆԻ ՎԵՐԱԲԵՐՅԱԼ 2021, 2022 ԵՎ 2023 ԹՎԱԿԱՆՆԵՐԻ ԲՅՈՒՋԵՆԵՐԻ ՀԱՄԵՄԱՏ

**N3 աղյուսակ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| N | **Միջոցառման անվանումը** | **2024**  **թվականի բյուջե** | | **Նշումներ** | **2023**  **թվականի բյուջե** | | **2022**  **թվականի բյուջե** | | **2021**  **թվականի բյուջե** | |
| **պլան (մլն դրամ)** | **կատարողական (տոկոս)** | **պլան (մլն դրամ)** | **կատարողական (տոկոս)** |  |  | **պլան (մլն դրամ)** | **կատարողական (տոկոս)** |
| 1 | Սննդամթերքի անվտանգության բնագավառում վերահսկողության իրականացման ծառայություններ | 1,745.67 | 98.8 | Շեղումը հիմնականում պայմանավորված է գնումների ընթացակարգով նախատեսված մրցույթների արդյունքում առաջացած տնտեսումով, ինչպես նաև նրանով, որ տեսուչների համազգեստի համար նախատեսված միջոցները չեն օգտագործվել, քանի որ մրցույթում հաղթող ճանաչված կազմակերպության կողմից թույլ են տրվել ժամկետների խախտումներ և ապրանքները չեն մատակարարվել: | 1,715.55 | 99 | 1 | Սննդամթերքի անվտանգության բնագավառում վերահսկողության իրականացման ծառայություններ | 1,745.67 | 98.8 |
| 2 | Տեսչական վերահսկողության շրջանակում սննդամթերքի լաբորատոր հետազոտություն | 44.55 | 91.17 | Տարեվերջին ստացված դիմում-բողոքների և թեժ գծին ստացված բողոքների բնույթով, ինչպես նաև տվյալ ժամանակահատվածում արձանագրված թունավորման մեկ դեպքով պայմանավորված կանխատեսված նմուշառումներ չեն իրականացվել։ | 41.97 | 88.36 | 2 | Տեսչական վերահսկողության շրջանակում սննդամթերքի լաբորատոր հետազոտություն | 44.55 | 91.17 |
| 3 | Գյուղատնտեսական կենդանիների հիվանդությունների, կենդանական ծագում ունեցող հումքի և նյութի վերահսկողության իրականացում՝ լաբորատոր փորձարկումների միջոցով | 326.22 | 85.22 | Միջոցառման իրականացման թերակատարումը պայմանավորված է կենդանիների գլխաքանակի կրճատմամբ /սպանդ, տեղաշարժ, արտահանում/ | 326.22 | 91.22 | 3 | Գյուղատնտեսական կենդանիների հիվանդությունների, կենդանական ծագում ունեցող հումքի և նյութի վերահսկողության իրականացում՝ լաբորատոր փորձարկումների միջոցով | 326.22 | 85.22 |
| 4 | Դաբաղ հիվանդության դեմ պատվաստումների իրականացման վերահսկողություն | 20.26 | 100 |  | 20.26 | 100 | 4 | Դաբաղ հիվանդության դեմ պատվաստումների իրականացման վերահսկողություն | 20.26 | 100 |
| 5 | Գյուղատնտեսական մշակաբույսերի և բույսերի պաշտպանության միջոցների վերահսկողություն՝ լաբորատոր փորձարկումների միջոցով | 27.81 | 100 |  | 27.81 | 94.16 | 5 | Գյուղատնտեսական մշակաբույսերի և բույսերի պաշտպանության միջոցների վերահսկողություն՝ լաբորատոր փորձարկումների միջոցով | 27.81 | 100 |
| 6 | Կենդանական ծագման մթերքում մնացորդային նյութերի վերահսկողություն | 55.825 | 100 |  | 55.825 | 100 | 6 | Կենդանական ծագման մթերքում մնացորդային նյութերի վերահսկողություն | 55.825 | 100 |
| 7 | Բուսական ծագման մթերքում մնացորդային նյութերի վերահսկողություն | 45.00 | 88.29 | Նախատեսված նմուշների քանակի ոչ ամբողջական՝  - ներկայացում,  -փորձաքննություն | - | - | 7 | Բուսական ծագման մթերքում մնացորդային նյութերի վերահսկողություն | 45.00 | 88.29 |

# ՏԵՍՉԱԿԱՆ ՄԱՐՄՆԻ ԵՎ ԴՐԱ ՊԱՇՏՈՆԱՏԱՐ ԱՆՁԱՆՑ ԳՈՐԾՈՂՈՒԹՅՈՒՆՆԵՐԻ ԿԱՄ ԱՆԳՈՐԾՈՒԹՅԱՆ, ԱՅԴ ԹՎՈՒՄ` ՊԱՏԱՍԽԱՆԱՏՎՈՒԹՅԱՆ ՄԻՋՈՑ ԿԻՐԱՌԵԼՈՒ ՎԵՐԱԲԵՐՅԱԼ ՎԱՐՉԱԿԱՆ ԱԿՏԻ ԴԵՄ ԲԵՐՎԱԾ ԲՈՂՈՔՆԵՐԻ ՔԱՆԱԿԸ, ԲՈՎԱՆԴԱԿՈՒԹՅՈՒՆԸ ԵՎ ԴՐԱՆՑ ՎԵՐԱԲԵՐՅԱԼ ԸՆԴՈՒՆՎԱԾ ՈՐՈՇՈՒՄՆԵՐԸ

Տեսչական մարմնի և դրա պաշտոնատար անձանց գործողությունների կամ անգործության այդ թվում` պատասխանատվության միջոց կիրառելու վերաբերյալ վարչական ակտի դեմ՝

1. Դատական կարգով բողոքարկվել է 64 վարչական ակտ, որից կայացվել է 16 դատական ակտ, բոլոր վարույթները դեռևս ընթացիկ փուլում են,
2. Վարչական կարգով բողոքարկվել է 20 վարչական ակտ, որի արդյունքում 1-ը մասնակի բավարարվել է /տուգանքի չափը նվազեցվել է/, 2-ը բեկանվել է, 17-ը՝ մերժվել:

***2024 թվականի ընթացքում կայացվել է՝***

1. Արտադրական գործունեությունը կամ դրա առանձին գործառույթը կասեցնելու մասին 128 որոշում,
2. Արտադրական գործունեության կամ դրա առանձին գործառույթի կասցումը վերացնելու մասին 64 որոշում:

# ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ԳԱՆՁՎԱԾ ՏՈՒԳԱՆՔՆԵՐԻ ՎԵՐԱԲԵՐՅԱԼ ՏԵՂԵԿԱՏՎՈՒԹՅՈՒՆ

Կայացվել է Վարչական տուգանք նշանակելու մասին 1285 որոշում, նշանակվել է 182.935.000 մլն դրամի չափով տուգանք, որից վճարվել է 103.145.000 ՀՀ դրամ, Հարկադիր կատարումն ապահովող ծառայություն՝ 55.750.000 մլն դրամ, անբողոքարկելի դեռևս չի դարձել՝ 24.040.915 դրամի չափով տուգանք /2024 թվականի ընթացքում ընդհանուր վճարվել է 180.320.979 ՀՀ դրամ/:

## ՍՏՈՒԳՈՒՄՆԵՐ, ԴՐԱՆՑ ՔԱՆԱԿԸ, ԲՆՈՒԹԱԳՐԵՐԸ, ՏԵՎՈՂՈՒԹՅՈՒՆԸ ԵՎ ԱՆՑԿԱՑՎԱԾ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԸ

* 2024 թվականին Տեսչական մարմնի ստուգումների տարեկան ծրագրում ընդգրկված է եղել 912 տնտեսավարող սուբյեկտ, որից 42 տնտեսավարող սուբյեկտների մոտ խախտումներ չեն հայտնաբերվել, 601-ի նկատմամբ կազմվել է անհամապատասխանություններ հայտնաբերելու վերաբերյալ տուգանքի որոշումներ, ընթացքի մեջ են 2 ստուգում, 267 տնտեսավարողի գործունեություն եղել է դադարեցված/ լուծարված կամ փոխվել է գործունեության ոլորտը։

Տարեկան ծրագրով նախատեսված ստուգումների իրականացման միջին տևողությունը կազմել է 3 աշխատանքային օր:

* 2024 թվականին իրականացվել 427 ոչ պլանային ստուգում, 246 տնտեսավարող սուբյեկտների մոտ խախտումներ չեն հայտնաբերվել, իսկ 181 նկատմամբ կազմվել է անհամապատասխանություններ հայտնաբերելու վերաբերյալ տուգանքի որոշումներ։

Ոչ պլանային ստուգումների իրականացման միջին տևողությունը կազմել է 2 աշխատանքային օր:

* Իրականացվել է 826 դիտարկում, որից 489-ը՝ կերակրի աղում յոդի պարունակության նկատմամբ (47 նմուշում հայտնաբերվել են անհամապատասխանություններ):

Դիտարկումների միջին տևողությունը կազմել է 2 աշխատանքային օր:

* Իրականացվել է 1971 անասնահամաճարակային մշտադիտարկում, որից 1791-ը՝ ոչ սպանդանոցային ծագման մսի իրացման նկատմամբ, 299 մսի իրացմամբ զբաղվող տնտեսավարողների մոտ հայտնաբերվել են խախտումներ:

Իրականացված մշտադիտարկումների միջին տևողությունը կազմել է 3 աշխատանքային օր:

* 2024 թվականին կայացվել է արտադրական գործունեությունը կամ դրա առանձին գործառույթը կասեցնելու մասին 128 որոշում, արտադրական գործունեության կամ դրա առանձին գործառույթի կասեցումը վերացնելու մասին՝ 64 որոշում:

# ՀԱՄԵՄԱՏԱԿԱՆ ՆԱԽՈՐԴ ԵՐԿՈՒ ՏԱՐԻՆԵՐԻ ԻՐԱՎԻՃԱԿՆԵՐՆ ԱՐՏԱՑՈԼՈՂ ՏՎՅԱԼՆԵՐԻ ՀԵՏ

* 2024 թվականին Տեսչական մարմնի ստուգումների տարեկան ծրագրում ընդգրկված է եղել 912 տնտեսավարող սուբյեկտ, որից 42 տնտեսավարող սուբյեկտների մոտ խախտումներ չեն հայտնաբերվել, 601-ի նկատմամբ կազմվել է անհամապատասխանություններ հայտնաբերելու վերաբերյալ տուգանքի որոշումներ, ընթացքի մեջ են 2 ստուգում, 267 տնտեսավարողի գործունեություն եղել է դադարեցված/ լուծարված կամ փոխվել է գործունեության ոլորտը։

2024 թվականին **փաստացի իրականացված** ստուգումները կազմել են պլանային ստուգումների 70,8%-ը, խախտումներ չեն հայտնաբերվել 6,5%-ի մոտ, **փաստացի իրականացված** ստուգումների անհամապատասխանությունները կազմել են 93,5%։

* 2023 թվականին Տեսչական մարմնի ստուգումների տարեկան ծրագրում ընդգրկված է եղել 943 տնտեսավարող սուբյեկտ, որից 34-ի մոտ խախտումներ չեն հայտնաբերվել, 803-ը ենթարկվել են վարչական պատասխանատվության, 106-ի գործունեությունը եղել է ժամանակավոր դադարեցված (կամ ճանաչվել են սնանկ, կամ փոխել են գործունեության ոլորտը և տվյալ ստուգման հրամանները չեղյալ են ճանաչվել):

2023 թվականին փաստացի իրականացված ստուգումները կազմել են 88․7%, խախտումներ չեն հայտնաբերվել 4․1%-ի մոտ, անհամապատասխանությունները կազմել են 95․9%։

* 2022 թվականին Տեսչական մարմնի ստուգումների տարեկան ծրագրում ընդգրկված է եղել 945 տնտեսավարող սուբյեկտ, որից 18-ի մոտ խախտումներ չեն հայտնաբերվել, 755-ը ենթարկվել են վարչական պատասխանատվության, 172-ի գործունեությունը եղել է ժամանակավոր դադարեցված (կամ ճանաչվել են սնանկ, կամ փոխել են գործունեության ոլորտը և տվյալ ստուգման հրամանները չեղյալ են ճանաչվել):

2022 թվականին փաստացի իրականացված ստուգումները կազմել են 81.8%, խախտումներ չեն հայտնաբերվել 2.3%-ի մոտ, անհամապատասխանությունները կազմել են 97.7%։

* 2024 թվականին իրականացվել 427 ոչ պլանային ստուգում, 246 (57,6%), տնտեսավարող սուբյեկտների մոտ խախտումներ չեն հայտնաբերվել, իսկ 181 (42,4%) նկատմամբ կազմվել է անհամապատասխանություններ հայտնաբերելու վերաբերյալ տուգանքի որոշումներ։
* 2023 թվականին իրականացվել է 299 ոչ պլանային ստուգում (որից սպանդանոցային ծագման մսի նկատմամբ՝ 271-ը), 96 տնտեսավարող սուբյեկտի մոտ խախտումներ չեն հայտնաբերվել (32,1%), 203-ը ենթարկվել են վարչական պատասխանատվության (67,9%)։
* 2022 թվականին իրականացվել է 503 ոչ պլանային ստուգում, (որից սպանդանոցային ծագման մսի նկատմամբ՝ 270-ը) 229 տնտեսավարող սուբյեկտի մոտ խախտումներ չեն հայտնաբերվել (45,5%), 274-ը ենթարկվել են վարչական պատասխանատվության /54,5%/։
* 2024 թվականին Հայաստանի Հանրապետությունում առկա է գործող 139 սպանդանոց։ 2023 թվականին՝ 101 սպանդանոց, 2022 թվականին եղել է 99։
* 2024 թվականին կայացվել է արտադրական գործունեության կասեցման 128 որոշում, 64-ը վերաբացվել են (49.2%), 64-ը չեն դիմել վերաբացման համար:
* 2023 թվականին կայացվել է արտադրական գործունեության կասեցման մասին 104 որոշում, 29-ը չեն դիմել վերաբացման համար, 75-ը վերաբացվել են (72,1%)։
* 2022 թվականին կայացվել է արտադրական գործունեության կասեցման մասին 78 որոշում, 21 տնտեսավարող սուբյեկտ չի դիմել վերաբացման համար, 57-ը վերաբացվել են (73,1%)։
* 2024 թվականի ընթացքում ՀՎԿԱԿ-ից Տեսչական մարմին է ներկայացվել 15 գրություն /2 գրության դեպքում վերահսկողություն չի իրականացվել/։ Թունավորվածների ընդհանուր թիվը 37-ն է:
* 2023 թվականին արձանագրվել է սննդային գործոնով պայմանավորված թունավորման 15 դեպք, թունավորվածների ընդհանուր թիվը 51-ն է, մեկ դեպքում թունավորվածների քանակը հստակեցված չէ։
* 2022 թվականին արձանագրվել է սննդային գործոնով պայմանավորված թունավորման 7 դեպք, թունավորվածների ընդհանուր թիվը 38-ն է, մեկ դեպքում թունավորվածների քանակը հստակեցված չէ։
* 2024 թվականին իրականացվել է 826 դիտարկում, որից կերակրի աղում յոդի պարունակության նկատմամբ՝ 489-ը (հայտնաբերվել է 47 անհամապատասխանություն), 96 տնտեսավարող սուբյեկտի մոտ հայտնաբերվել է անհամապատասխանություն (11%)։

Բուսասանիտարիայի ոլորտներում իրականացվել է 147 դիտարկում, հայտնաբերվել է 43 անհամապատասխանություն (29%):

* 2023 թվականին իրականացվել է 757 դիտարկում, որից կերակրի աղում յոդի պարունակության նկատմամբ՝ 422-ը (132 նմուշում հայտնաբերվել է անհամապատասխանություն), 214 տնտեսավարող սուբյեկտի մոտ հայտնաբերվել է անհամապատասխանություն (28.3%)։ Բուսասանիտարիայի ոլորտում դիտարկումներ չեն իրականացվել։
* 2022 թվականին իրականացվել է 787 դիտարկում, որից կերակրի աղում յոդի պարունակության նկատմամբ՝ 495-ը (53 նմուշում հայտնաբերվել է անհամապատասխանություն), 206 տնտեսավարող սուբյեկտի մոտ հայտնաբերվել է անհամապատասխանություն (26.2%):

Բուսասանիտարիայի ոլորտում իրականացվել է 154 դիտարկում, խախտումներ հայտնաբերվել են 61 տնտեսավարող սուբյեկտների մոտ (39,6%):

* Անասնաբուժության ոլորտով իրականացվել է 1971 անասնահամաճարակային մշտադիտարկում, 299 մսի իրացմամբ զբաղվող տնտեսավարողների մոտ հայտնաբերվել են խախտումներ:
* 2023 թվականին իրականացվել է 530 անասնահամաճարակային մշտադիտարկում, հայտնաբերվել է 160 անհամապատասխանություն:
* 2022 թվականին իրականացվել է 1154 անասնահամաճարակային մշտադիտարկում, հայտնաբերվել է 211 անհամապատասխանություն:
* 2024 թվականին ստացվել է 104 դիմում-բողոք. իրականացվել է 54 ստուգում (51.9%) (խախտում է հայտնաբերվել 26-ում (48.1%)) և 7 դիտարկում (6.7%) (խախտում է հայտնաբերվել 4-ում (66.7%))։ Մյուս բողոքները կամ վերահասցեագրվել են, կամ տրվել է մասնագիտական պարզաբանում բարձրացված խնդրի վերաբերյալ։
* 2023 թվականին ստացվել է 68 դիմում-բողոք. իրականացվել է 30 ստուգում (44.1%) (խախտում է հայտնաբերվել 19-ում (63,3%)) և 5 դիտարկում (7.3%) (խախտում է հայտնաբերվել 2-ում (66.7%))։ Մյուս բողոքները կամ վերահասցեագրվել են, կամ տրվել է մասնագիտական պարզաբանում բարձրացված խնդրի վերաբերյալ։
* 2022 թվականին ստացվել է 38 դիմում-բողոք. իրականացվել է 20 ստուգում (52.6%) (խախտում է հայտնաբերվել 9-ում (45%)) և 7 դիտարկում (18.4%) (խախտում է հայտնաբերվել 1-ում (14,3%))։ Մյուս բողոքները կամ վերահասցեագրվել են, կամ տրվել է մասնագիտական պարզաբանում բարձրացված խնդրի վերաբերյալ։
* 2024 թվականին թեժ գծով ստացվել է 8924 զանգ, որից 663-ը /240-ը սննդամթերքի անվտանգության մասով/ ահազանգ (7,3%)։
* 2023 թվականին թեժ գծով ստացվել է 5350 զանգ, որից 298-ը ահազանգ (5,5%)։
* 2022 թվականին թեժ գծով ստացվել է 2446 զանգ, որից 429-ը ահազանգ (17,5%)։

Տեսչական մարմնի և դրա պաշտոնատար անձանց գործողությունների կամ անգործության այդ թվում` պատասխանատվության միջոց կիրառելու վերաբերյալ վարչական ակտի դեմ դատական կարգով բերված բողոքների քանակը, բովանդակությունը և դրանց վերաբերյալ ընդունված որոշումները․

**Դատական կարգով բողոքարկվել է․**

* *2024 թվական՝* 64 վարչական ակտ, որից կայացվել է 16 դատական ակտ, բոլոր վարույթները դեռևս ընթացիկ փուլում են,
* *2023 թվական՝* 23 վարչական ակտ /10 կայացած դատական ակտ/, որի արդյունքում՝ 5 հայցը մերժվել է, 1-ը բավարարվել է մասնակի, 4-ը բավարարվել է, 13 վարույթ ընթացիկ փուլում է։
* *2022 թվական՝* 63 վարչական ակտ /29 կայացած դատական ակտ/, որի արդյունքում 27-ը բավարարվել է, 2-ը` մերժվել:

**Վարչական կարգով բողոքարկվել է․**

* *2024 թվական*՝20 վարչական ակտ, որի արդյունքում 1-ը մասնակի բավարարվել է /տուգանքի չափը նվազեցվել է/, 2-ը բեկանվել է, 17-ը՝ մերժվել:
* *2023 թվական՝* 19 վարչական ակտ, որի արդյունքում 4-ը բավարարվել է, 15-ը` մերժվել:
* *2022 թվական՝* 56 վարչական ակտ, որի արդյունքում 15-ը բավարարվել է, 41-ը` մերժվել:
* 2024 թվականի ընթացքում կայացվել է վարչական տուգանք նշանակելու մասին 1285 որոշում, նշանակվել է 182.935.000 մլն դրամի չափով տուգանք: Պետական բյուջե վճարվել է 103.145.000 ՀՀ դրամ:
* 2023 թվականի ընթացքում կայացվել է վարչական պատասխանատվություն կիրառելու մասին 1501 որոշում, նշանակված տուգանքի գումարի չափը կազմել է 145.093.000 ՀՀ դրամ: Պետական բյուջե վճարվել է 131.134.600 ՀՀ դրամ /2023 թվականի ընթացքում ընհանուր վճարվել է 141․134․600 ՀՀ դրամ/:
* 2022 թվականի կայացվել է վարչական պատասխանատվություն կիրառելու մասին 1212 որոշում: Նշանակվել է 101.900.000 ՀՀ դրամի չափով վարչական տուգանք: Պետական բյուջե վճարվել է 93.130.000 ՀՀ դրամ:
* Իրականացվել է վերահսկողություն Հայաստանի Հանրապետության տարածք ֆիզիկական և իրավաբանական անձանց կողմից ներմուծված պեստիցիդների և ագրոքիմիկատների բոլոր խմբաքանակների որակի նկատմամբ, մասնավորապես տրվել է՝

ագրոքիմիկատների եզրակացություն․

* 2024 թվականին՝ 233,
* 2023 թվականին՝ 378,
* 2022 թվականին՝ 494,

պեստիցիդների եզրակացություն․

* 2024 թվականին՝ 144,
* 2023 թվականին՝ 171,
* 2022 թվականին՝ 126:
* 2024 թվականին, սահմանային պետական վերահսկողության շրջանակներում, Հայաստանի Հանրապետության արտաքին առևտրի ազգային մեկ պատուհան համակարգով տրամադրվել է՝

1. ներմուծման սննդամթերքի անվտանգության 8369 սերտիֆիկատ,
2. ներմուծման անասնաբուժական 5921 սերտիֆիկատ,
3. արտահանման անասնաբուժական 6579 սերտիֆիկատ,
4. բուսասանիտարական կարանտին հսկողության 11995 ակտ,
5. արտահանման բուսասանիտարական 19863 հավաստագիր,
6. արտահանման անվտանգության 257 սերտիֆիկատ,
7. տարանցիկ փոխադրման 48 թույլատվություն,
8. 2023թ․ մարտի 1-ից ԵՏՄ բեռները հսկում են մաքսային մարմինները:

* 2023 թվականին, սահմանային պետական վերահսկողության շրջանակներում, Հայաստանի Հանրապետության արտաքին առևտրի ազգային մեկ պատուհան համակարգով տրամադրվել է՝

1. ներմուծման սննդամթերքի անվտանգության 7239 սերտիֆիկատ,
2. ներմուծման անասնաբուժական 4647 սերտիֆիկատ,
3. արտահանման անասնաբուժական 6611 սերտիֆիկատ,
4. բուսասանիտարական կարանտին հսկողության 11800 ակտ,
5. արտահանման բուսասանիտարական 19973 հավաստագիր,
6. արտահանման անվտանգության 252 սերտիֆիկատ,
7. տարանցիկ փոխադրման թույլատվություն՝ 0,
8. ԵԱՏՄ անդամ երկրներից Հայաստանի Հանրապետություն տեղափոխվող բեռների մուտքի 3002 թույլատվություն՝ հունվարից մինչև մարտ ամիս (2023թ․ մարտի 1-ից ԵՏՄ բեռները հսկում են մաքսային մարմինները):

* 2022 թվականին, սահմանային պետական վերահսկողության շրջանակներում, Հայաստանի Հանրապետության արտաքին առևտրի ազգային մեկ պատուհան համակարգով տրամադրվել է՝

1. ներմուծման սննդամթերքի անվտանգության 6173 սերտիֆիկատ,

2. ներմուծման անասնաբուժական 3974 սերտիֆիկատ,

3. արտահանման անասնաբուժական 6611 սերտիֆիկատ,

4. երրորդ երկրներից Հայաստանի Հանրապետություն ներմուծված բեռներին տրամադրված բուսասանիտարական կարանտին հսկողության 12210 ակտ,

5. արտահանման բուսասանիտարական 20887 հավաստագիր,

6. արտահանման անվտանգության 391 սերտիֆիկատ,

7․ տարանցիկ փոխադրման 4 թույլատվություն,

8․ ԵԱՏՄ անդամ մի երկրից Հայաստանի Հանրապետություն մուտքի 25282 թույլատվություն:

*Սահմանային վերահսկողության շրջանակներում․*

2024 թվականին ներմուծված ապրանքների հայտերի քանակը – 32733

* իրականացված լաբորատոր փորձաքննությունների նմուշների քանակը/հատ – 6178 (19%)
* ներմուծված ապրանքների ընդհանուր ծավալը/տոննա – 471207, որից փորձաքննվել է 28710.9 (6%)
* հայտնաբերված խախտումների քանակը/հատ – 37 խմբաքանակ՝ 411 տոննա (1,5%)։

2023 թվականին ներմուծված ապրանքների հայտերի քանակը - 23686

2022 թվականին ներմուծված ապրանքների հայտերի քանակը – 23572։

*Արգելված բեռներ․*

* 2024 թվականին արգելվել է 65 խմբաքանակի ներմուծումը, 37-ը՝ լաբորատոր, 28-ը փաստաթղթային անհամապատասխանության հիմքով:
* 2023 թվականին արգելվել է 79 խմբաքանակի ներմուծումը, 74-ը՝ լաբորատոր, 5-ը փաստաթղթային անհամապատասխանության հիմքով:
* 2022 թվականին արգելվել է 20 խմբաքանակի ներմուծումը, 16-ը՝ լաբորատոր, 4-ը փաստաթղթային անհամապատասխանության հիմքով: